06:35 / 09.10.2019 1612\nИнсон ўз ҳаётидаги илк қувончли дамларни унутмайди. Ана шундай хушнудлик чоғларидан бири талабаликка қабул қилиниб талабалик гувоҳномасини қўлга олган пайт бўлса ажаб эмас. Агар ана шундай тадбир пойтахтнинг муҳташам саройларидан бирида ўтказилса, бу бир умрга ёдга муҳрланиши аниқ.\nЖорий йилнинг 8 октябрь куни "Туркистон" санъат саройида ТИҚХММИга қабул қилинган 1 курс талабаларига бағишлов тадбири бўлиб ўтди. Унда бир қатор нуфузли меҳмонлар, институтимиз раҳбарияти профессор ўқитувчилар ва биринчи курс талабалари иштирок этишди.\nДаставвал, Марказий Осиёда катта нуфузга эга бўлган Тошкент Ирригация ва қишлоқ хўжалигини механизациялаш муҳандислари институтига илк қадамини қўйиб биринчи курс талабаси деган шарафга эга бўлган ёшлар ректор Ў.Умурзаков томонидан чин дилдан қутланди. Сўнгра эса Ўзбекистон Республикаси Сув хўжалиги вазирининг ўринбосари Баҳодир ака, Ўзбекистон Ёзувчилар уюшмасининг раиси, иқтидорли шоир Сирожиддин Саййид, Ўзекистон халқ артисти Муҳаммадали Абдуқундузовлар сўзга чиқиб ёшларни самимий муборакбод этишди.\nМустақил давлатимизнинг барқарорлиги, халқаро майдондаги нуфузи ҳам мустаҳкам билими ва инновацион ихтироси, интеллектуал салоҳияти билан ажралиб турувчи ёшларнинг онгу шуури, тафаккур олами, дунёқарашини ўстиришга дахлдорлигини даврнинг ўзи тақозо этмоқда.\nБу йил институт ташкил этилганлигининг 85 йиллиги нишонланади. Институтда бакалавр таълим босқичида 5540 та, сиртқи таълимда 321 та, 2 – олий таълим сиртқисига 46 та талаба, магистратурада эса 321 таси, жами 6135 та талаба таълим олади. Уларнинг раҳбарлигида институтимиз фаолиятига боғлиқ бўлган 2017 йил 24 майдаги ПҚ-3003-сонли “Қишлоқ ва сув хўжалиги тармоқлари учун муҳандис техник кадрлар тайёрлаш тизимини тубдан такомиллаштириш чора тадбирлари тўғрисида”ги қарори, 2018 йил 8 майдаги “Тошкент ирригация ва қишлоқ хўжалигини механизациялаш муҳандислари институтида олий маълумотли кадрлар тайёрлаш тизимини тубдан такомиллаштириш чора-тадбирлари тўғрисида”ги ПҚ-3702 қарорлари каби бир қатор ҳужжатларнинг соҳамизга бевосита боғлиқ экани, буни оғишмай амалга ошириш эса биз-у сизнинг зиммамизда эканини, асло унутмаслигимиз керак.\nУшбу қарорлар соҳада кадрлар тайёрлаш сифатини тубдан ўзгартириш ва замон талабларига мос баркамол мутахассисларни тайёрлаш борасидаги фаолиятимизда янги тараққиёт босқичини бошлаб берди. Ҳозирги кунда институтимизда ҳам таълим сифатини оширишга алоҳида эътибор қаратилмоқда. Ўқув жараёнига хорижий мутахассисларни жалб қилиш, жаҳондаги илғор олий таълим муассасалари билан икки томонлама диплом дастурини амалга ошириш, ҳамкорликда илмий педагогик кадрларни тайёрлаш тизими изчиллик билан йўлга қўйиб борилмоқда. Мазкур инновацион ҳамкорлик ва инвестицион фаолиятлар ўзининг ижобий натижаларини бермоқда. Бундай ҳаракатларимизнинг самарасини хориж давлатларнинг илғор тажрибаларидан кенг ва мақсадли фойдаланиш, чет эл инвестицияларини киритиш орқали таъминлаш мумкинлигини ҳаётнинг ўзи кўрсатмоқда ва тақозо этмоқда. Бу деярлик барча соҳа учун муҳим, айни пайтда давлатлараро ҳамкорлик ва дўстлик риштасини мустаҳкамлашга ҳам замин ҳозирлайди.\nШу икки йилнинг ўзидаёқ, институтимизда Япония, Хитой, Германия, Корея, Россия, АҚШ, Венгрия, Туркия каби хорижий давлатларнинг фан-таълим мутахассислари иштирокида ўтказилган халқаро конференциялар ҳамда имзоланган меморандумлар, илмий инновациялар “Кластер” марказининг ишга туширилиши шу йўсиндаги фикримизнинг исботидир.\nҚишлоқ хўжалиги ва ирригация соҳасининг тараққиётини илм билан боғлаб ўрганган изланувчан, интеллектуал салоҳиятли талабалар биз учун умид ва ишонч, қутлуғ қадам ва ёруғ келажакдир. Президентимизнинг “Илм, изланиш бўлмаган жойда ҳеч қандай, ривожланиш, юксалиш ва умуман, бирор бир соҳанинг келажаги бўлмайди”- деган қатъий фикри ва даъватига садоқатли ва муносиб бўлиш кераклиги таъкидланди. Кенг миқёсда олиб борилаётган сиёсат ва ислоҳотларга фаол муносабат, қишлоқ ва сув хўжалиги тизимида етук мутахассис бўлиб етишиш уларнинг орзусидир. Институтда илм ва ишлаб чиқаришни узвий боғлаган ҳолда таълим берилиши аҳамиятлидир.\nИнститутда илм сирларини эгаллаш, билим олиш учун барча шароитлар яратилган. Ўтган ўқув йилида ишга туширилган “Китоблар дунёси” махзани (дўкони) ҳам талабаларнинг билимини, китобсеварлик туйғусини юксалтиришга хизмат қилмоқда.\nИнститутда ўтказиб туриладиган маънавий-маърифий тадбирлар, спорт ва интеллектуал мусобақалар, турли тўгараклар ҳам талабалик даврининг завқли ўтишига замин ҳозирлайди. Чунки бунинг замирида Президент томонидан илгари сурилган бешта ташаббуснинг ижроси билан боғлиқ мақсад ва интилишлар борлигига шубҳа йўқ.\nТадбир давомида таниқли санъаткорлар ўзларининг дилтортар тароналари ва дилгир қўшиқлари билан даврага файз киритди.\nЎйлаймизки, талабаликка бағишлов тадбири иштирокчиларда катта таассурот уйғотибгина қолмай, балки уларнинг ҳаётида ёрқин из қолдирди десак муболаға бўлмайди.\nИнститут Матбуот хизмати раҳбари Раҳимбой Жуманиёзов.


09:00 / 04.07.2019\nОхирги пайтда қулоққа кўп чалинаётган сўзлардан бири – Cashback! Нима ўзи у? Ундан кимга фойда? Келинг, яхшиси, кўпчилик тан олган маълумотлар базаси – “Википедия”га юзланамиз.\nCashback (ингл.) ёки Cash back (амер.) термини нақд пулни қайтариш маъносини англатиб, банк иши, электрон савдо ва бизнесда мижозларни жалб қилиш ва уларнинг содиқлигини рағбатлантириш мақсадида чегирмалар беришни ифодалаш учун ишлатилади.\nЧакана ва электрон савдода Cashback бу мижозга қайтариб бериладиган чегирма ва бонусларни билдириб, қўшимча товар олиш, товарга алмаштириш ёки нақд пулда қайтариб беришни кўзда тутади.\nБанк соҳасида Cashback мижозларни карталаридан тегишли савдо нуқталарида савдони рағбатлантирувчи дастурни билдиради.\nCashback анъанавий чегирмалардан фарқ қилади ва бунда харидор сотувчига чакана нархда (одатдаги чегирмалар ва акциялардаги нархлар ҳам ҳисобга ўтиши мумкин) пулни тўлайди ва савдонинг маълум бир қисми сифатидаги мукофотни сотувчидан бошқа шахс – сотувчига мижозлар келишини таъминлаб берган аффилатдан (банкдан) олади.\nCashback суммаси банк ҳисобидан тўлаб берилади ва бунда мижозларга қулай бўлиши учун шартномага асосан жисмоний шахсларнинг даромад солиқларини ҳам банк тўлаб бериши мумкин.\nCashback манбаи бўлиб, савдони рағбатлантириб берганлиги туфайли сотувчи томонидан банкка тўлаб берилган маблағ банк даромадлари ҳисобланади.\nСавдолашиш – суннат амал\nБу борадаги айрим саволларимизга диндан жавоб қидирадиган бўлсак, савдолашиш – суннат амаллиги, жараён – енгил бўлиши ва томонларга қулайлик яратиш лозимлиги хақидаги турли манбалардан келтирилган ҳадисларни учратишимиз мумкин.\nCash back – савдолашишнинг замонавий шакли\nҲозир савдо ташкилотлари томонидан савдони рағбатлантириш учун турли чегирмалар берилаётганлиги, акциялар ва ютуқли ўйинлар ташкил этилаётганлиги эътиборга тушмоқда. Бу эса, турли савдо ва хизмат кўрсатиш корхоналари томонидан мижоз учун, бозор учун ва кучли рақобат шароитида яшаб қолиш учун кураш бошланганлигини англатади.\nТурли савдо ва хизмат кўрсатиш нуқталари томонидан СКИДКА -10-70%, АКЦИЯ 2+1, РАССРОЧКА, РЕАЛИЗАЦИЯ, ЛИКВИДАЦИЯ каби рекламаларни, ташқи рекламага кўп пул сарфлаганига қарамасдан савдо ривожланмаганлиги, банкрот ҳолатига келиб қолганлигини кузатамиз.\nСабаб: Акциялар, чегирмалар ва реклама акциясини керакли жойда ва ўз вақтида амалга оширилмаганлиги, берилган чегирмаларнинг мижозлар аудиториясига етиб бормаганлиги.\nЯна бир ҳолат, айрим супермаркет ва дўконларда сотиб олмоқчи бўлган нарсаси бўйича савдолашгани боис,“бу сизга бозор эмас-ку” дея танбеҳ эшитиб ноқулай вазиятда қолган харидорларни учратамиз.\nСабаб: харидорга қулай вазият йўқ, бозорга бориб савдолашса бўлади, лекин сифатга кафолат йўқ, супермаркетга борса, сифат бордир-у, савдолашишга имкон йўқ.\nHi-tech bank ХАТБ томонидан таклиф этилаётган Cash back тизими – савдолашишнинг замонавий шакли сифатида кўпчиликда қизиқиш уйғотмоқда. Бу борадаги хизматларга аниқлик киритиш мақсадида Hi-tech bank ХАТБ Бошқарув Раиси ўринбосари Полвонов Шавкат Тагаймуратович қуйида ўз фикрларини билдириб ўтган.\nHi-tech bank ХАТБ томонидан таклиф этилаётган Cash back тизими барча томонлар учун манфаатли ва фойдалилиги билан ажралиб туради, жумладан:\nсавдо нуқтаси савдо ҳажмининг ошганлигидан, айланма маблағлари кўпайганлигидан ва пул айланмаси тезлашганидан даромад кўради;\nхаридор тегишли савдо нуқталарида жорий нархда савдо қилиш билан бирга қўшимча даромадга эга бўлади, Cash back картадаги маблағларини исталган кўринишда, хоҳласа, нақд ҳолда ишлата олади.\nБанк тизим иштирокчиси ва ташкилотчиси сифатида даромад кўради.\nCash back тизими иштирокчилари, савдо ташкилотлари ва харидорлар бошқаларга нисбатан бир қатор афзалликларга эга бўлади, хусусан:\nСавдо ва хизмат кўрсатиш нуқталари учун афзаллиги:\nЧегирмаларни манзилли аудиторияга бериш орқали савдони рағбатлантириш;\nАкциялар, чегирмалар, янги товар ва хизматлар хақида мижозларни ўз вақтида онлайн режимда хабардор қилиш;\nДоимий ва барқарор мижозлар базасини шакллантириш;\nБозордаги тегишли сегмент, ҳамкорлар, рақобатчилар ва мижозларга оид маълумотлардан ўз вақтида онлайн режимда хабардор бўлиш:\nнархлар ўзгариши, таклифларингиз хақида бўлажак мижозларингизга смс-хабарномалар жўнатиш;\nБанк сайтида товар ва хизматлар рекламасини жойлаштириш;\nСавдо ташкилотига оид маълумотни банк рекламаси билан бирга берилишига эришиш.\nХаридорлар учун афзаллиги:\nМижоз тегишли жойда савдо қилгани сари Cash back картада пул йиғилади;\nКимда? Қанча? Cash back чегирмалар хақида онлайн хабардор бўлади;\nСавдолашишнинг замонавий шакли - Cash back тизимидан фойдаланади;\nОғзаки савдолашмай, гапирмасдан ва кўп ҳам тортишмасдан бонус олади;\nКимдан? Қанча чегирма билан? Нима олади? Буни ўзи ҳал қилади.\nCash back картадаги пулни исталган пайт ишлатиши, истаса нақд олиши мумкин.\nHi-tech bank: Биз трендларни белгилаймиз!\nУшбу шиори остида янги маҳсулот ва хизмат турларини тақдим қилишни ўз олдига мақсад қилиб қўйган, жумладан, Ўзбекистонда биринчи бўлиб, Hi-tech bank 2017 йилда Cash back тизимини жорий қилди ва бугунги кунда банк томонидан кутилмаган даражадаги чегирмалар мавсуми эълон қилинди. Мазкур акцияда иштирок этган мижозлар 9 турдаги банк хизматларидан БЕПУЛ фойдаланиш имкониятига эга бўлади.\nБундай чегирмалар мавсумида, биринчилар доим қадрланган. Биринчилардан бўлинг ва таклиф этилаётган хизматлардан имтиёзли равишда фойдаланиб қолинг!\nHi-tech bank одатий банк хизматларини кўрсатиш билан чекланиб қолиш ниятида эмас. Замонавий хизматлар билан бир қаторда, аҳолимизнинг диний ва анъанавий қадриятларини эътиборга олиб, ислом молиясини Ўзбекистонга олиб кириш ва Ислом банк иши маҳсулотларини тақдим этишни режалаштирган.\nЖумладан, Hi-tech bank Бошқарув раиси Саттаров Барҳаётжон Баҳодирович Al-Huda Centre of Islamic Banking and Economics (CIBE) Ислом банк иши ва иқдисодиёти Маркази вакилларини қабул қилди ва Ўзбекистонда биринчилардан бўлиб, Ислом банк иши маҳсулотлари ва хизматларини жорий этишда ҳамкорлик қилиш бўйича меморандум имзоланди.\nТаъкидлаш жоизки, ислом молияси ўзининг барқарорлиги ва мукаммал асосларга қурилганлиги билан анъанавий молия тизимидан ажралиб туради.\nЯнги трендларни белгилаш – бош мақсадимиз!\nАгар Сиз янги турдаги инновацион банк хизматларидан биринчи бўлиб фойдаланишни хоҳласангиз, Hi-tech bank мижозига айланинг ва банк томонидан таклиф этилаётган инновацион ечим ва хизматлардан фойидаланинг ҳамда сиз учун тақдим қилинаётган туҳфалардан баҳраманд бўлинг.\nМурожаат учун телефон: (78) 150-33-66\nHi-tech bank ХАТБ Матбуот хизмати


Пора бериш вақтида қўлга олинди\n9 май куни Яшнобод тумани ИИО ФМБ 7-сон ички ишлар бўлими терговчиси лейтенант Ш. Тураев Тошкент шаҳар ИИББ бошлиғи номига рапорт билан мурожаат қилди. Ходимнинг маълум қилишича, унинг тергови остида бўлган шахс ундан “ишни ёпишни” илтимос қилиб, эвазига 1000 АҚШ доллари миқдорида ноқонуний пул мукофоти таклиф қилган. Шу муносабат билан терговчи гумонланувчи Нодиржон И.га нисбатан қонуний чора кўрилишини сўрар эди.\nГумонланувчи Ўзбекистон Республикаси Жиноят кодексининг 276 моддаси бўйича жиноий жавобгарликка тортилди.\n31 март куни кечқурун соат 17.00 да Яшнобод тумани Чўлпон ЙПХ постида Тошкент шаҳар ИИББ ходимлари Нодиржон И.ни текширув учун тўхтатишган. Нодиржон И.нинг ўзини тутиши шубҳа уйғотгач, холислар таклиф этилиб, унинг сумкаси текширилди. Текширув давомида сумкадан “Тропикамид”, “Регапен”, “Трамадол”, “Селофен” каби сотувга тақиқланган бир нечта дори воситалари ва бошқа психотроп дори воситалари турига кирувчи воситалар топилди.\nНодиржон И. ички ишлар бўлимига етказилгач, у ерда маълум бўлишича 27 ёшли Миробод туманида яшовчи фуқаро муқаддам бир неча бор судланган экан.\nПсихотроп воситалари топилганлиги факти бўйича Яшнобод тумани ИИО ФМБ 7-сон ички ишлар бўлими терговчиси лейтенант Шохруҳ Тўраев томонидан Ўзбекистон Республикаси Жиноят кодексининг 276 моддаси “а” банди 2 қисми (“Гиёвандлик воситалари, уларнинг аналоглари ёки психотроп моддаларни ўтказиш мақсадини кўзламай қонунга хилоф равишда тайёрлаш, эгаллаш, сақлаш ва бошқа ҳаракатлар”) бўйича жиноий иш қўзғатилди.\nТергов давомида айбланувчи терговчига “минг АҚШ доллари эвазига ишни ёпишни таклиф қилган”, бу ҳақда лейтенант Ш. Тўраев рапорт орқали Тошкент шаҳар ИИББ раҳбариятига маълум қилди.\nШу куннинг ўзида, 9-май куни саот 17.35 да Нодиржон И. терговчига ноқонуний пул мукофоти бераётганида Ўзбекистон Республикаси ИИВ Ўз хавфсизлик бошқармасининг Тошкент шаҳри бўйича масъул ходимлари ва пойтахт прокуратураси ходимлари томонидан томонидан қўлга олинди .\nНодиржон И.га нисбатан Ўзбекситон Республикаси Жиноят кодексининг 211 моддаси (“Пора бериш”) бўйича жиноий иш қўзғатилди. Тергов давом этмоқда.\nЖорий йилнинг бошидан буён мазкур факт Тошкент шаҳар ИИББ ходимига пора беришга уриниш билан боғлиқ учинчи ҳолат бўлиб, Ўзбекистон Республикаси Жиноят кодексининг 211 моддаси бўйича қўзғатилган учинчи жиноий ишдир.


Олий Мажлис депутати ҳар бир раҳбарга...\n30.03.2018 16:49 1 30189\nОлий Мажлис Қонунчилик палатаси депутати Расул Кушербаев ўзининг «Фейсбук»даги саҳифасида қизиқ таклифни ўртага ташлади.\nГуруҳлардаги мажлислар ҳақидаги постни улашган депутат шундай қўшимча қилади:\nРасул Кушербаев саҳифасидан скриншот\nДавлат раҳбари бир неча бор мажлисларни қисқартириш ҳақида таъкидлаб ўтди. Бироқ масъуллар ҳамон мажлисбозлик билан овора. Шу боис жойларда ҳар бир раҳбарга мажлислар бўйича ўринбосар лавозими ташкил қилинса, раҳбарлар ўз ишхонасида ишлашига шароит бўларди. Бу таклифни кўриб чиқиш керак.


Меҳримоҳ Султоннинг муҳаббатини рад этган эркак... » Ўзбекистон янгиликлари – Zamin.uz\nМеҳримоҳ Султоннинг муҳаббатини рад этган эркак...\n16 март 2019, 21:45\n«Муҳташам юз йил» телесериалида султон Сулаймоннинг ягона қизи Меҳримоҳ ўта димоғдор, буйруқ беришни хуш кўрадиган аёл сифатида тасвирланган. Лекин муҳаббатда омади чопмади. Боли-бей муҳаббатини рад этгач, унга қасдма-қасд Рустам пошшага турмушга чиқишга розилик берди. Онаси Хуррам султоннинг хоҳиши шундай эди. Хуррам султон Рустам пошшани бош вазир лавозимига тайинлаб, Сулаймондан кейин тахт пиёниста ўғли Салимгамас, Боязидга насиб этишини таъминлаш ниятида эди. Меҳримоҳ эса Рустам пошшани нафақат ёши улуғлиги учун, балки эркак сифатида ҳам ёқтирмасди.\nБироқ чидашга, тишни тишга босишга мажбур бўлди. Рустам билан ўртадаги муносабат доктор Педро пайдо бўлгач, бузилди. Меҳримоҳ ва Педро бир-бирларини севиб қолишди. Лекин бу ҳақда Рустам тез фурсатда хабар топди. Шу нарса сабаб бўлиб Меҳримоҳдан совиди. Ўзига жазман ҳам топиб олди. Кейин Боязидни сотиб, пиёниста шаҳзода Салим тарафига оғиб кетди. Мана шуларнинг ҳаммаси сабаб бўлиб, Меҳримоҳ Рустамни ўлдиришга буюртма берди. Буюртмани эса Атмажи исмли Боязиднинг садоқатли навкарларидан бири ижро этди.\nМеҳримоҳ эри ўлдирилгач, узоқ вақт мотамда юрмади. Тез орада Семиз Али пошша исмли эркакка кўз тика бошлади. Рустамнинг ўлимидан кейин султон Сулаймон худди ўша пошшани бош вазирликка тайинлаганди. Қолаверса, Меҳримоҳ ҳам пошша кўпроқ Боязидни қўллаб-қувватлашига ишонарди. Шунинг учун очиқчасига ўзига уйланишини таклиф қилди. Бахтга қарши, Али пошша Меҳримоҳнинг таклифига рад жавобини берди. Хўш, нега?\nБиринчидан, пошшанинг бир нечта хотини бор. Агар султоннинг қизига уйланса, олдин улар билан ажрашиши лозим эди. Империя қонунларига кўра, султонга куёв бўлган шахснинг бошқа хотини бўлиши тақиқланган. Султонга куёв бўлганларнинг ҳарам ташкил этишга ҳаққи йўқ эди. Иккинчидан, Меҳримоҳ уни аёл сифатида қизиқтирмасди. Ўшанда Меҳримоҳнинг ёши 39 да эди. Али пошша эса уйланса-да, ёшгинасига уйланишни маъқул кўрарди. Учинчидан, у империянинг энг юқори лавозимини бусиз ҳам эгаллашга улгурган…\nЭнди тарихий маълумотларга кўз ташлаймиз. Усмонийлар империясида 1561-1565 йиллар ҳақиқатан Семиз Али пошша деган бош вазир фаолият юритган. «Семиз» пошшанинг лақаби эди. У басавлат ва семиз бўлгани сабабли шундай лақабга эга чиққан. Ёши ҳам Меҳримоҳ каби 39 да бўлган. Жуда ақлли, мулойим ва тийрак суҳбатдош эди. Меҳримоҳнинг унга никоҳ таклиф этиши эса сценарийчилар тарафидан тўқиб чиқарилган. Сабаби, ўз даврида Меҳримоҳ Рустам пошшанинг ўлимидан кейин отаси султон Сулаймонга мурожаат этиб, қайтиб уни турмушга узатмаслигини илтимос қилган.\nЯнгиликлар » Дунё » Меҳримоҳ Султоннинг муҳаббатини рад этган эркак...\n07:01 Усмонийлар империяси тарихи: “Хуррам Султон аввал Салим I нинг канизаги бўлган…”\n11:37 «Султон Сулаймон Хуррам султон саройга келгач, ҳарамни тарқатиб юборганми?..\n11:25 «Султон Сулаймон канизакларнинг кўнглига қандай йўл топган?..»\n03:12 «Усмонийлар империяси тарихи» туркумидан: «Нега Хадича Султон Хуррам Султонни ўлдирмади?..»\n15:58 «Усмонийлар империяси тарихи» туркумидан: «Султон Сулаймоннинг отбоқар куёви»


22 апрел 2021, Тошкент вақти: 21:54\nАмериканинг 16 та разведка идораси фаолиятини мувофиқлаштирувчи Миллий разведка кенгаши 2005 йилда Эрон ўзининг ядровий қуроллар дастурини амалга оширишга уринаётгани ишонч билан маълум қилган эди.\nОрадан икки йил ўтиб, айни ташкилотнинг бутунлай тескари хулосаси АҚШ ташқи сиёсати ва халқаро майдондаги вазиятга таъсир этиши, шубҳасиз.\nЭрон ядровий қуролга эга бўлишга интилаётганини ишонч билан таъкидлаб келган АҚШ разведка хизматлари ўз қарашини ўзгартиргани сабаби нимада?\nЛондондаги Стратегик тадқиқотлар халқаро институтининг оммавий қирғин қуролларини тарқалмаслик дастури раҳбари Марк Фицпатрик “Озодлик”ка берган интервьюсида буни қуйидагича изоҳлади:\n“Разведка хизматлари ядровий қуроллар дастури ҳақида маълумот топиш учун анча вақт сарфлаб келмоқда. Улар қўлида Эроннинг 2004 йилда АҚШга қочиб борган фуқароси компьютери бор. Унда Эроннинг ядровий қуроллар дастури ҳақидаги режа лойиҳаси мавжуд. Аммо у 2003 йилга таллуқли, холос. Эрон уни амалга оширган ёки оширмагани маълум эмас. Аввалги ҳисоботлар, асосан, мана шундай режалар, бошқа далиллар, шунингдек, дастурга ҳарбийларнинг жуда кўп аралашувига таяниб чиқарилган эди. 2003 йилдан кейин на ҳарбийлар аралашуви ва на қуроллар дастури ҳақида режалар топилди”.\nАҚШ разведка хизматлари хулосаси эълон қилинганига қарамай, Эроннинг уранни бойитиш ишларини давом эттираётгани Атом энергияси халқаро агентлиги ва Ғарб давлатларини ташвишга солмоқда.\nБаъзилар Эрон 2003 йилда ядро қуроллари дастурини тўхтатгани аҳамиятга эга эмас, чунки Эрон уранни бойитишнинг уддасидан чиққан заҳоти Теҳрон раҳбарлари истаган пайтда дастурни қайта амалга оширишга киришиши мумкин, деган фикрда. Улар Эрон қанотли ракеталарни такомиллаштириш ва узоқ масофага учадиган ракеталар яратиш ишларини давом эттираётганини эътибордан қочираётгани йўқ.\nМарк Фицпатрик эса Теҳрон ҳақиқатан ҳам ядровий қуроллар дастурини 2003 йилда тўхтатган бўлса, бойитилган уранни қўлга киритса ҳам ва уни нишонга элтувчи ракетага эга бўлса ҳам анча муддат дастурни қайта жонлантира олмаслигини айтади. Чунки ҳақиқий ядровий каллак яратиш ва уни ракетага ўрнатиш учун кўп йиллар давомида тинимсиз мураккаб иш олиб бориш керак бўлади.\n“Агар ичкарига йўналган портлаш ҳосил қилувчи мураккаб қурилма ўрнатилган қанотли ракетага эга бўлсангиз ҳам бойитилган уранни катта босим остида сиқиб, жуда кичик ҳолатга келтириб, уни ракета учига жойлаштириш ниҳоятда мураккаб ва оғир вазифа. АҚШ разведка хизматлари айнан шу иш 2003 йилда тўхтатилган, деган хулосага келди”, – дейди британиялик таҳлилчи.\nАҚШ разведка хизматлари ҳисоботига халқаро ҳамжамият ижобий муносабат билдирмоқда.\nРоссия президенти Владимир Путин 4 декабрь куни Эроннинг ядровий дастур бўйича бош музокарачиси Саид Жалилий билан учрашув чоғида Теҳрон ўзининг ядровий фаолиятини шаффоф ҳолда Атом энергияси халқаро агентлиги назоратида амалга ошириши кераклигини билдирди.\nАтом энергияси халқаро агентлиги раҳбари Муҳаммад ал-Барадей АҚШ разведка хизмати эълон қилган ҳисобот Эроннинг ядровий дастури борасида юзага келган таранг вазиятни юмшатишини таъкидлади.\nАҚШ разведка хизмати ҳисоботини Эрон расмийлари ҳам олқишлади. Эрон ташқи ишлар вазири Манучеҳр Муттақий АҚШ Эронга бўлган қарашларини ўзгартираётганидан мамнун эканини изҳор этди.\nИсроил бош вазири Эҳуд Олмерт эса Эрон ядровий қуролга эга бўлишига йўл қўймаслик учун биргаликдаги ҳаракатларни давом эттириш зарурлигини маълум қилди.


Покистон жангариларни озод қилди\n18 май 2021, Тошкент вақти: 17:21\nПокистон ҳукумати Толибон жангарилари билан эришилган тинчлик шартномасини янада мустаҳкамлаш мақсадида Толибон ҳаракатига ҳайрихоҳ бўлган 12 жангарини озод қилди.\nСват водийси комиссари Сайид Муҳаммад Жавод Ройтерс ахборот агентлигига жангарилар яхши ният тариқасида озод қилинганини маълум қилди.\nҒарб мамлакатлари Покистон ҳукуматининг жангарилар билан эришилган тинчлик шартномасидан жиддий ташвиш билдирмоқдалар.\nПокистон ҳукумати эса бу келишув ички муаммоларни ҳал этишга йўналтирилганини таъкидламоқда.\nАйни пайтда Покистон президенти Осиф Али Зардорий агар Сват водийси расмийлари минтақадаги вазиятни назорат қила олмасалар, хавфсизлик кучлари зудлик билан ҳаракатга киришиши мумкинлигини билдирди.


Нима учун Худованд еттинчи куни дам олди? — Dilkashradio.com\nНима учун Худованд еттинчи куни дам олди?\nХар биримизга яхши маълумки Худованд бутун борлиқни. Сиз билан биз кўриб турган ён атрофни олти кун мобайнида яратиб еттинчи кунда дам олди. Йўқ Худованд чарчаганлиги учун эмас, аксинча Ўзи яратганларни кўриб завқланиб еттинчи кунда дам олган эди. Шунингдек еттинчи кунни муқаддас санаб дам олиш куни қилиб белгилади. Балки шунинг учундир бозор кунида хамма дам олишга харакат қилади.\nБу дегани дам олиб маззақилиш эмас, балки дам олиш билан бирга, Худованднинг барча яратган нарсалари учун шукурона билдириб Уни номини улуғлаш демакдир. Келинг хурматли тингловчилар Худованд томонидан яратилишнинг беш куни ичида яратилган нарсалар ҳақида шунчаки ўйлаб кўрайлик. У айтди ва осмон билан ерни яратди. У ёруғликни яратди. У ер устидаги сув, гумбаз, қуруғлик ва океанларни яратди, шу билан бирга денгиздаги ва қуриқликдаги барча хайвонларни хам яратди. У ўсимликлар, дарахтлар ва гулларни яратди.\nУ қуёш, ой ва юлдузларни яратди. Худо буларнинг барчасини Ўзи учун яратмади. У ҳеч нарсага муҳтож эмас! Нима учун Худо буларнинг ҳаммасини яратди? Худованд севги, диққат билан ва муккамал қилиб Ўзининг охирги ижоди — ОДАМНИ яратиш учун тайёргарлик сифатида ҳаммсини яратди! Бу яратилиш эса барча яратилганлар орасида энг ажойиби эди. Ва хозиргача шундай саналиб келинади. “Яна Худо: Ўз суратимизга кўра, Ўзимизга ўхшаш одамни яратайлик.\nУ денгиздаги балиқлар, кўк юзидаги паррандалар, чорвалар, ҳа, бутун ер юзи ва ерда ҳаракат қилувчи барча махлуқот устидан ҳокимлик қилсин, — деди” биз ушбу оятни Ибтидо китобининг 1:26 оятидан ўқишимиз мумкин. Худованд “Ўз суратимизга кўра, Ўзимизга ўхшаш одамни яратайлик” деб айтганида, сизларнинг фикрингизча кимга мурожат қилар эди? Бу Ўзаро гаплашаётган Худо Ота, Худо Ўғил ва Худо Муқаддас Руҳ эди. Улар Худонинг суратида одамни яратиш режасини муҳокома қилар эдилар.\nХудо – олий авторитетдир; У – Эгамиздир; Ҳамма нарсани қандай яратишни хам Унинг ёлғиз Ўзи қарор қилди. Худованд, одамни қандай яратишини ҳам Ўзи қарор қилди. Яна У фаришталар, қуёш, ой, юлдузлар, ер ва ердаги барча нарсаларни қандай яратишни ҳам Ўзи қарор қилди. Худованд ҳаммасидан буюк ва юксакдир. Одам ердаги энг муҳим ижод эди, шунинг учун Худо уни Ўзига ўхшатиб яратишга қарор қилди. Худованд Ўз Каломида, биринчи одам Худонинг сўратига кўра яратилди деб айтгани нимани англатади?\nБиз, У бизнинг таналаримизни назарда тутмаганини биламиз. Худо Руҳдир. Худонинг бизга ўхшаб танаси ва суяклари йўқ. Аниғи, Худованд, биз кўролмайдиган нарсалар ҳақида айтяпти. Бизни ташкил қиладиган биз кўролмайдиган нарсани Муқаддас Китоб қалбимиз, ёки бизнинг Руҳимиз деб айтади. Одамнинг танаси ўз ичига ушбу кўринмайдиган қисмни, яъни қалб ва руҳни жо қилиб, яратилган эди. Худованд, одамнинг кўринмайдиган қисми Худога ўхшаб ақл-идрок, ҳиссиёт ва иродага эга бўладиган қилиб яратди.\nМуқаддас Руҳ 006\nХудо ҳақида одамларнинг фикри


50 cent аутизм муаммолари билан шуғулланувчи фондга 100 минг АҚШ доллари хайрия қилди - - - www.Voydoda.com - Развлекательный портал -\n50 cent аутизм муаммолари билан шуғулланувчи фондга 100 минг АҚШ доллари хайрия қилди\n09 Май 2016(21:52)\nКуни кеча АҚШлик рэпер 50 cent’нинг аутизмга чалинган йигитни таҳқирлагани, кейин эса ундан очиқчасига кечирим сўрагани ҳақида хабар берган эдик. Кеча, 7 май куни у ўз айбини тўлиқ тушуниб етгани ва қилган ишидан жуда афсусда эканини айтиб, айбини ювиш мақсадида аутизм муаммолари билан шуғулланувчи Autism Speaks фонди ҳисобига 100 минг АҚШ доллари миқдоридаги маблағни ўтказди.\n“Аэропортда содир бўлган воқеа даҳшатли хато эди. Мен йигитчани хафа қилиб қўйганимдан афсусдаман. Мен уни ва у орқали имконияти чекланганларни камситмоқчи эмасдим. Йигитчадан ва унинг оиласидан қилган ишим учун узр сўрайман. Мен бир фикрни билдирмоқчиман: жамиятда таҳқирга учрайдиган, устидан кулиб келинадиган инсонлар бор ва улар кимнингдир қўллаб-қувватлашига муҳтождирлар. Бугун Autism Speaks аутизм муаммолари билан шуғулланувчи фондга 100 минг АҚШ доллари миқдоридаги маблағни хайрия қилмоқдаман. Шу билан бирга машҳур сафдошларимни бу ишда мени қўллаб-қувватлашларини ва менга қўшилишларини сўраб қоламан. Муҳтож инсонларга қандай усулда бўлсада, ёрдам қўлини чўзиш лозим”, дейди асл исми Кертис Жексон бўлган рэпер.\nМаълумотларга кўра, рэпер аэропортда ишлайдиган 19 ёшли Эндрю Фарреллни наркотик моддалар қабул қилган шахс деб ўйлаган ва унинг аутизмга чалинганини билмаган. Шу сабабли у бамайлихотир унинг мазах қилиб, ҳақоратлаган ва буни видеога муҳрлаган. Кейинчалик у видеолавҳани ўзининг ижтимоий тармоқлардаги саҳифаларига жойлаштирган. Бироқ унинг бу иши мухлислари ғазабини келтирди ва улар орасида севимли рэперидан воз кечганлар топилди.\nТеги: 50 cent аутизм муаммолари билан шуғ


Умумий маълумотлар - Andijonyog’moy\nБизнес-режани тайерлашда фойдаланилди:\nИчки меъёрий хужжатлар;\n2014-2015 йил ва 2016 йил 9 ойлик баланс хисоботлари;\nТаркибий булинмаларни тавсифномаси:\nБизнес-режа Кузатув кенгаши ва акциядорларни талаблари асосида тайёрланди.\n“Андижон ёг-мой” акциядорлик жамияти тугрисида маълумот.\n“Андижон ёг-мой” акциядорлик жамияти Адлия бошкармасининг 1995-йил 6-январдан белгиланган 231-сонли гувохномасига муофик жамият хукукий шахс сифатида давлат руйхатига олинган мулкий хукукини тасдикловчи 749 – сонли давлат ордери 1994- йил 30-ноябрда белгиланган. Кимматли когозлар бозори фаолиятини мувофикланггириш ва назорат килиш марказининг Андижон вилоят бошкармасининг 2016 йил 2-июлдаги В0151-10 сонли эмиссияси кайта руйхатдан утказилган ва акциялар таксимоти куйидагича белгиланган:\nНизом жамгармаси 1 833 238 минг сум Акциялар сони 416 645 дона\nИмтиёзли акциялар 9 159 дона\nОддий акциялар сони 407 486 дона\nЖисмоний шахсларда Мехнат жамоасида Давлат улуши Хукукий шахсларда 1-дона акциянинг наминал киймати 4 400\n155 193 дона 13 854 дона 243 163 дона 4 435 дона сумдан.\n“Андижон ёг-мой” акциядорлик жамиятини асосий курсаткичлари :\nМулк шакли: Акциядорлик жамияти\nМанзилгохи: Андижон Вилояти Андижон шахри А.Фитрат кучаси № 14\nБанк реквизитлари: Х/Р 20210000900545756001\nХАВ «Трастбанк» Андижон филиали\nМФО 01074 Инн 200240131 ОКОНХ 18121\nБарчага маълумки хозирги кунда нафакат шахримиз балки бутун Республикамизда ахолини истеъмол ёг махсулотларига бўлган талаб кундан кунга ортиб бормокда.\nРеспубликамизда олиб борилаётган иктисодий ислохотлар бозор иктисодиёти шароитида ишлаб чикаришни ривожлантириш истеъмол бозорини янада тулдириш яъни Вилоятимиз ички истеъмол бозорини узимизда ишлаб чикарилаётган арзон ва сифатли махсулотлар истеъмол ёги ва хужалик совуни билан тулдиришдир.\nКорхона истеъмол ёги ишлаб чикаришда бозорда сотилаётган ёг нархлари билан рацион асосида олиб боради. Корхона ёг ишлаб чикаришни тула кувватда ишлаши, ишлаб чикарилаётган махсулот таннархини ошиб\nкетипшни олдини олади. Натижада корхона томонидан инхлаб чикарилаётган ёг махсулотини бозор нархидан арзон нархда сотишга эришади.\nИШЛАБ ЧИКАРИШ ВА ТЕХНАЛОГИЯ\nКорхонани асосий ишлаб чикариш булинмалари куйидаги цехлардан иборатдир:\nСовун и/ч цехи\nКорхонани ишлаб чикариш объектларини жойлашуви техник талаб ва меъёрларга жавоб беради. Ипшаб чикариш ва технологик боскичларига мувофик асбоб ускуналар энг самарали усулда жойлаштирилган.\nТехнологияни атроф-мухитга таъсири\nКорхона умуман олганда экология талабларига жавоб беради. Атроф мухитга чикинди ташланипш амалдаги меъёрлардан ортмайди. Корхонадаги мавжуд асбоб-ускуналарни ишловчанлик даражасини таъминлаш ва назорат этиш бош механик хизмати томонидан амалга оширилади.\nМахсулот сифатини назорати ипшаб чикарилган махсулотни шунингдек келаётган хом-ашёни сифати устидан назорат килиш учун корхонада сифат назорати буйича икки булинмадан иборат махсус хизмат мавжуд; Марказий лаборатория, улчов асбобларини назорати ва автоматика булими.\nТалаб этиладиган сифатни таъминлаш учун техник хужжатлар меъёрларига мос келиши буйича технологик ва кимёвий тахлиллар утказилади.\nИшлаб чикарилаётган махсулотни истеъмол килиш хоссаларини ошириш максадида корхонани технологик асбоб-ускуналарни замонавийлаштириш зарур.\nИшлаб чикариш технологияси ва асбоб ускуналар тавсифномаси\nКорхонада мавжуд асбоб-ускуналарни деярли барчаси хорижда ишлаб чикилган, улар 85-90 йилларни бошларида ишга туширилган.\nКорхонани ишлаб чикариш куввати суткада 400 тоннани кайта ишлаб чикаришга мулжалланган. Бирок, хозирги пайтда корхонани ишлаб чикариш кувватларидан тулик фойдаланилмаяпти. Бунинг асосий сабаби асбоб ускуналарни жисмонан эскирганлиги хамда хом-ашёни кам микдордалигидадир.\nКорхонада фойдаланилаётган технология, харакатдаги сифат, меъёрлари ва андозалари талабларига жавоб берадиган махсулотлар ишлаб чикариш имконини беради. Корхонада эндиликда 700 бирликдаги асбоб – ускуналардан фойдаланиляпти. Умуман олганда асбоб-ускуналарни холати коникарли ахволда, лекин улар ишчи холатида булсада, лекин хозирда уз меъёрий имконини ишлаб булган. Келгусида улардан фойдаланиш ишлаб чикариш вактида махсулотни ортикча йукотишга, бунинг окибатда хом- ашёни куп сарфлашга олиб келади.\nКорхонада махаллий хом-ашёдан, асосан пахта ёги иншаб чикарилади, Ишлаб чикарйш жараёнини таъминлаш учун корхона барча зарурий мухандислик инфраструктурасига эга. Барча асосий коммуникация тизими капитал таъмирлаш ёки алмаштиришни талаб этмайди. Ишлаб чикариш


КХШТ мамлакатлари Тожикистон хавфсизлигини таъминлашда қўллаб-қувватлашга ваъда беришди\n5 Iyul 19:25 Сиёсат\nАФҒОНИСТОН иштирокчи мамлакатлар махсус вакил ТОЖИКИСТОН ХАВФСИЗЛИК\nКоллектив хавфсизлик шартномаси ташкилотига аъзо давлатлар Тожикистонга давлат чегаралари хавфсизлигини таъминлаш борасида ёрдам кўрсатадилар.\nРоссия президентининг Афғонистон бўйича махсус вакили, Ташқи ишлар вазирлигининг Иккинчи Осиё департаменти директори Замир Кабулов Афғонистон чегараси яқинида Толибон* ҳаракати фаоллашиши муносабати билан Тожикистонга қандай ёрдам чоралари кўрилишини маълум қилди.\nШунингдек, у Россия ва КХШТга аъзо давлатлар Тожикистонга чегара хавфсизлигини таъминлашда ёрдам беришда давом этишини таъкидлади.\nЭслатиб ўтамиз, июн ойининг ўрталаридан бошлаб Афғонистондаги Толибон кенг кўламли ҳужум операциясини бошлади. Жангарилар мамлакат шимолидаги бир қанча ҳудудларни эгаллаб, Тожикистон чегараларига яқинлашдилар.\nАфғонистон ҳукумати эрларни қайта тиклаш бўйича муваффақиятли операциялар ҳақида хабар беришмоқда, бироқ айни пайтда юзлаб ҳукумат аскарлари чегара орқали Тожикистон ва Ўзбекистонга қочмоқдалар.\n*Ўзбекистон ва Россияда тақиқланган ташкилот — Толибон


ҲЕЧ НАРСА ЭЪТИБОРДАН ЧЕТДА ҚОЛМАГАН... - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nЧоп этилган 06 Феврал 2019\tКӯришлар: 777\nБюджетнинг ортиғи билан бажарилиши аҳолини ижтимоий ҳимоялашга ёрдам берди. Жумладан, бюджет ҳисобидан маош оладиган кишилар ўз вақтида иш ҳақларини олишди. Ижтимоий ҳимоя жамғармасига зарур маблағ ажратиб турилди. Исфарада яшаётган 21 минг 621 нафар нафақа олувчига нафақалари ўз вақтида етказиб берилди.\nИсфара шаҳри раиси Сижоуддин Саломзода ўтган йилги иқтисодий-ижтимоий натижаларга бағишланган матбуот йиғинида сўзлар экан, бошқа рақамларни ҳам келтирди. Жумладан, Исфарани вилоятнинг бошқа минтақалари билан боғловчи муҳим йўллардан бири – Кўчкак-Гулистон йўлини қайта қуриш тугалланиш арафасида турибди. Йўлнинг умумий узунлиги 45,1 километрдан иборат. Исфарадан ўтадиган бу йўл Тожикистон ва Қирғизистонни ҳам боғлайди.\nУмуман, Исфарада йўллар сифатини яхшилашга муҳим эътибор берилмоқда. Исфара шаҳри ва қишлоқларда 9,6 километр йўлга мум ётқизилди.\nИсфарада 2018-2028 йиллар - «Сув устувор тараққиёт учун» халқаро амалиёт ўн йиллиги лойиҳаларини амалга татбиқ этишга ҳам алоҳида эътибор берилмоқда. Шу мақсадда 9,3 миллион сомонийдан ортиқроқ маблағ сарфланди. Қишлоқларда яшаётган 42 минг 300 нафардан кўпроқ киши тоза ичимлик суви билан таъминланди. Ҳозирда – Лаккон қишлоғи аҳолисини ичимлик суви билан таъминлаш ишлари олиб борилмоқда. Бунинг учун 4 миллион сомоний маблағ ажратилган. Лойиҳа амалга оширилса, лакконлик 5035 киши ичимлик суви билан таъминланади.\nИсфара шаҳри раиси саноат ва қишлоқ хўжалиги соҳасида қўлга киритилган ютуқлар билан бирга, айрим камчиликларни ҳам тилга олиб ўтди. У саккизта саноат корхонаси буткул тўхтаб қолмай, маҳсулот ишлаб чиқаришни камайтирмаганида, бюджетга яна анча миқдорда солиқ келиб тушиши мумкинлигини айтди.\nЖурналистлар Исфарада маориф, соғлиқни сақлаш борасида ҳам кейинги йилда муҳим ишлар амалга оширилганидан огоҳ бўлишди.\n«Халқ овози» мухбири «Зумрад» санаторийсида ўзбекистонликлар ҳам келиб дам олишгани, саломатликларини тиклашганини эслатиб, Тожикистон ва Ўзбекистон орасида виза тартиби бекор қилингач, бу ҳолат қайтадан давом этаётган-этмаётганлиги билан қизиқди.\nИсфара шаҳар раиси саволга батафсил жавоб берди. У «Зумрад»да қўшни ўзбекистонликларнинг дам олаётганини ўзи кўрганини таъкидлар экан, қардош халқлар ўртасидаги дўстликнинг муҳим аҳамиятига тўхталди. - «Зумрад» замонавий талаблар асосида қайта қурилмоқда. Шубҳасиз, бу дам олиш-табобат масканида Ўзбекистон ва Қирғизистондан келиб, ҳордиқ чиқарадиганлар янада кўпаяди,- деди Исфара шаҳри раиси.\n-Биз Тожикистон, Ўзбекистон ва Қирғизистоннинг Исфарага туташ ноҳиялари билан уч томонлама дўстлик учрашув тадбирлари ўтказишни мўлжаллаяпмиз. Исфаралик ҳунармандларни қўшни Ўзбекистонга тажриба алмашиш, малака оширишга юборишни режалаштирганмиз…\nШу ўринда Исфарада республика ва вилоят газеталарига обуна бўлиш ортиғи билан бажарилганини эслатиш ҳам жоиз. Бу ҳақда гапирар экан, Исфара шаҳар раиси энг чекка қишлоқлардаги хонадонларга вақтли матбуот нашрлари кириб борса, аҳолининг маънавияти бойиши, дунёқараши кенгайиши, одамларда жонажон юртининг гуллаб-яшнаши, ободончилик учун ҳисса қўшиш истаги кучайиши, қалбида Ватанга муҳаббат барқ уришини таъкидлади.\nБугун: 08-08-2020 02:39:58


Самарқандда «Captiva» ёниб кетди\n03.08.2021 19:35 0 1911\nДастлабки маълумотларга кўра, жорий йилнинг 3 август куни соат 16:20 ларда Самарқанд вилояти, Самарқанд шаҳар, Мирзо Улуғбек кўчасида жойлашган «4-оилавий поликлиника» автотураргоҳида тўхтаб турган «Captiva» русумли автомобилнинг двигатель қисмида ёнғин юзага келган. Бу ҳақда Ўзбекистон Республикаси Ички ишлар вазирлиги Йўл ҳаракати хавфсизлиги Бош бошқармаси расмий саҳифасида хабар берилган.\nЁнғин ўт ўчирувчилар томонидан бартараф этилган. Ёнғин натижасида тан жароҳати олганлар йўқ. Автомобилга зарар етган.\nМазкур ҳодиса юзасидан ҳудудий ФВБ ва ИИБ ЙҲХБ ходимлари томонидан суриштирув олиб борилиб, ёнғин юзага келиш сабабларига аниқлик киритилмоқда.\nБарча ҳайдовчилардан бошқарувидаги транспорт воситасининг техник созлигига эътиборли бўлишлари сўралади.\nСамарқанд ёнғин Captiva


Ўзбекистон "Миллий тикланиш” демократик партияси Андижон вилоят Кенгаши томонидан ташкил этилган кўрик-танлов айнан Алишер Навоийга бағишланди. Партия Марказий Кенгаши ташаббуси билан ўтказилган "Навоий ворислари” маънавий-маърифий Республика кўрик-танлови Андижон шаҳридаги 2-Маиший хизмат касб-ҳунар коллежида ўтказилди.\nКўрик-танловда иштирок этган ёшлар томонидан танловнинг белгиланган 4 шарти бўйича Навоий бобомизнинг ғазалларини бехато ва ифодали ўқиш, ғазал матнининг насрий баёни ҳамда ғазал матнидаги тушунилиши қийин бўлган сўзларни изоҳлаб бердилар.\nТанлов иштирокчилар томонидан ижро этилган Навоийнинг рус ва инглиз тилларидаги ғазаллари тадбир қатнашчилари ва ҳакамлар хайъати аъзолари томонидан юксак баҳоланди.\nЯкунда Андижон шаҳридаги 24-умумий ўрта мактаби ўқувчиси Н.Саидханова ғолибликни қўлга киртиб, 2018 йил февраль ойида Навоий вилоятида бўладиган Республика босқичига йўлланмани қўлга киритди.\nТадбир якунида танлов иштирокчилари партия вилоят Кенгашининг эсдалик совғалари ҳамда диплом ва фахрий ёрлиқлари билан тақдирландилар.\nетакчи мутахассиси С.Даминов\nҚўшилди: 16 10 2017 йил\nМаданият, Миллий тикланиш ДП\nЖондорда “Навоий ворислари” Республика кўрик-танловининг туман босқичи ўтказилди


«Шериф» — тан олинмаган давлатдаги супермонополия, клуб эгалари деярли бутун мамлакатни назорат қилади. Жасур Яхшибоев қандай жамоада тўп суради? - Daryo\n18:16, 29.09.2021 56373\nЖасур Яхшибоев тўп сурадиган Тирасполнинг «Шериф» жамоаси Чемпионлар Лигасининг гуруҳ босқичи 2-турида Мадриднинг «Реал» клубини сафарда мағлуб этди (2:1). Жамоа 1-турда «Шахтёр»ни 2:0 ҳисобида таслим этганди. Бу Молдова жамоаси учун ЕЧЛдаги дебют мавсум ҳисобланади. «Шериф» нафақат саралаш босқичи, балки гуруҳда ҳам кўзга кўринишни бошлади. «Шериф» қандай қилиб бу муваффақиятга эришди?\n«Шериф» ҳолдинги — Днестрбўйидаги супермонополия. Бош банк, бензин қуйиш шохобчалари, дўконлар ва даромад келтирувчи барча бизнесларни бошқаради\n1990 йиллар бошида СССРнинг парчаланиши фонида Молдова ССР (учта йирик шаҳардан иборат — Тираспол, Бендери ва Рибница) ўзини мустақил Днестрбўйида Молдова Республикаси деб эълон қилди. 1992 йилда қуролли низолардан сўнг Днестрбўйи Молдовадан ажралиб чиқди, лекин расмий Кишинёв буни тан олмади.\nШундан буён Днестрбўйидаги совуқ низолар давом этмоқда, янги ташкил этилган давлатни фақатгина учта мамлакат — Абхазия, Жанубий Осетия ва Тоғли Қорабоғ (бу давлатлар ҳам расман тан олинмаган) тан олди. Бу ерда 2017 йилдан буён Россиянинг байроғини давлатнинг иккинчи байроғи сифатида ишлатиб келинади, 4 йил олдин Республика ҳудудида 213 минг Россия фуқароси (умумий аҳолининг деярли ярми) истиқомат қилган. Шундай бўлса-да Россия Днестрбўйини давлат сифатида тан олмайди.\nДнестрбўйининг 30 йиллик мустақиллиги даврида ноёб бизнес иқлими юзага келди: деярли бутун мамлакат «Шериф» хусусий компаниялар ҳолдинги назорати остида. 2020 йилда «Новоя газета» Республикадаги вазиятни шундай тасвирлаганди:\n«Шериф» — Шарқий Европа учун ноёб супермонополия ҳисобланади. Ҳолдинг Днестрбўйидаги даромад келтирадиган барча бизнесларга эгалик қилади. Бензин қуйиш шохобчалари, супермаркетлар, банк, мамлакатдаги ягона алоқа оператори, ТВ-канал, нашриёт уйи, спорткомплекс ва албатта, «Шериф» футбол клуби — компаниянинг энг машҳур лойиҳаси.\n«Шериф» ДМР (Днестрбўйи Молдова Республикаси) бюджетига солиқларнинг 50 фоиздан ортиқ киримини таъминлайди, республика иқтисодиётининг «оқ» қисмини 60 фоизини ва айтишларича, унинг таркибидаги яширин қисмининг 60 фоизини назорат қилади.\n2020 йил ноябрь ойида Днестрбўйида маҳаллий парламент учун сайлов бўлиб ўтди: 33 тадан 29 та ўринни «Шериф» томонидан молиялаштирилган «Янгиланиш» партияси депутатлари эгаллади, яна уч нафар сайланган депутат «Шериф» билан яқиндан ҳамкорлик қиладиган тадбиркорлар эди.\nБлогер Иля Варламов Днестрбўйи ҳақидаги видеосида «Шериф» супермонополияси ҳақида инфографика тақдим этди. Унда компания эгалик қиладиган лойиҳалар келтирилади:\n«Интерднестрком» телекоммуникация оператори\nКВИНТ вино-коняк заводи\n«Эркин танлов телеведениеси» телеканали\n«Шериф» спорт комплекси ва шу номдаги футбол клуби\n«Тиротекс» текстил фабрикаси\nШунингдек, 3 та улгуржи савдо дўкони, 2 та нефтбаза ва нефть омбори, 22 та супермаркет ва гипермаркет, 1 та капитал қурилиш бошқармаси, 17 та ёқилғи қуйиш шохобчаси, 2 та автомарказ («Mercedes», «Тиравто») «Шериф» ҳолдингига тегишли.\nБутун дунё ҳамжамияти томонидан тан олинмаган Республикани бошқарадиган монопол ҳолдингга тегишли клуб Чемпионлар Лигасида иштирок этмоқда.\nМолдовада яқинда легионерлар учун чекловлар бекор қилинди. Бу «Шериф»га ёрдам берди: Тираспол жамоаси легионерлар билан ўйнаш ҳуқуқига эга бўлди.\n2019 йилнинг сўнгида Молдова чемпионатида («Шериф» Молдова учун ўйнайди, Днестрбўйи учун эмас) легионерлар учун чеклов бекор қилинди. Энди майдонда 11 нафар легионер бир вақтнинг ўзида ўйнаши мумкин. Бу эса «Шериф» хўжайинларининг гўё «қўлидаги кишанни ечиб юборган»дек эди — «Шахтёр»га қарши гуруҳ босқичининг биринчи турида жамоа 11 нафар легионер билан майдонга тушди.\nАгент Дмитрий Селюк айнан чекловнинг бекор қилиниши «Шериф»нинг муваффақият калити деб ҳисоблайди. «Бир йил аввал Молдова легионерларга қўйилган чекловни бекор қиди. Натижа нима бўлди? «Шериф» Сербия чемпиони ‘Црвена Звезда’ ва Хорватиянинг энг яхши жамоаси — ‘Динамо Загребъни мағлуб этди».\n«Шериф» бош мураббийи Юрий Вернидуб ҳам худди шу фикрда: «Чеклов — унда зарар кўпроқ. Ватанпарвар бўлиш кераклигини уқтиришади. Лекин Украинада чеклов енгилроқ, бор-йўғи 4 украин майдонга тушса бўлди. Шунинг учун ‘Шахтёр’ ва ‘Динамў ЕЧЛда иштирок этади. ‘Шахтёр’ гуруҳдан ҳам чиққан. Жамоадаги бразилияликларга эътибор беринг, уларнинг нечтаси ‘Бавария’, ‘Манчестер Сити’ каби жамоаларга сотилган».\nЎзбекистонлик ҳужумчи Жасур Яхшибоев трансфер ойнасининг сўнгги кунида «Шериф» билан шартнома имзолади. «Легия» жамоаси футболчини бир мавсумга ижарага берди. Яхшибоев «Шериф» сафидаги дебют ўйинидаёқ гол урди ва голли узатма амалга оширди. Чемпионлар Лигасида «Шахтёр»га қарши ўйинда эса Жасур асосий таркибда майдонга тушди. 2-турда эса «Сантьяго Бернабеу»даги баҳсда «Реал» дарвозасини ишғол қилди ва бу натижа эришган Максим Шацкихдан кейинги тарихдаги иккинчи ўзбекистонлик бўлди.\n21:24, 25.11.2021 80946\n23:40, 13.11.2021 80220\n18:39, 21.11.2021 38348\nСуперлига. «Андижон» дербида, «Турон» эса Бекободда енгилиб, қуйи лигага равона бўлди\n15:20 Бугун 314\n15:05 Бугун 2823\n15:00 Бугун 2068\n14:58 Бугун 2496\n18:20, 01.12.2021 100778\n07:05, 01.12.2021 89979\n09:50, 01.12.2021 76433\n06:45, 01.12.2021 61987


Самарқандда 35 марта пичоқ урган шафқатсиз қотил устидан суд ҳукми ўқилди - 18.03.2019, Sputnik Ўзбекистон\nСамарқандда 35 марта пичоқ урган шафқатсиз қотил устидан суд ҳукми ўқилди\nСамарқандда онасини рашк қилиб танишига 35 марта пичоқ урган қотил 20 йилга қамалди. 18.03.2019, Sputnik Ўзбекистон\n© ДарёСуд над Толибом Азимжоновым в Самарканде\nСамарқандда онасини рашк қилиб танишига 35 марта пичоқ урган қотил 20 йилга қамалди.\nТОШКЕНТ, 18 мар – Sputnik. Бугун Самарқанд вилоятининг жиноят ишлари бўйича судида, муқаддам судланган ва 5 йилга озодликдан чеклаш жазосига маҳкум этилган, шафқатсиз қотил Толиб Азимжонов устидан суд ҳукми ўқилди, деб ёзмоқда Дарё мухбири.\nЎтган йилнинг октябрь ойида содир этилган ушбу жиноят лаҳзалари видеокамералар нигоҳига тушиб қолган ва кейинчалик интернетда кенг тарқалган эди. Унда қотил суҳбатдошига ўнлаб зарбалар бераётгани акс этган. Яраланган киши қочиб кўчага чиқанда ҳам қувиб бориб унга яна зарбалар беради. Ўшанда ушбу шафқатсиз жиноят кўпчилликни ларзага солган эди.\nТергов жараёнида аниқланишига кўра, 1999 йилда туғилган Толиб Азимжонов онаси Р.К. ва автомобиль эҳтиёт қисмлари сотиш дўконида ишлайдиган Шуҳрат Расулов орасидаги муносабатлардан хабар топади ва Расуловга нафрати ошиб уни қасддан ўлдириш нияти пайдо бўлади.\n2018 йилнинг 15 октябрь куни, Толиб Азимжонов спиртли ичимлик истеъмол қилган ҳолда, ошхона пичоғини олиб, Расулов одатда бўладиган Самарқанд шаҳар Амир Темур кўчасида жойлашган савдо дўконига келади.\n15 Март 2017, 10:16\nСоат 08:15да Азимжонов дўконга кириб дастлаб у билан суҳбат қилади ва унга пичоқ билан 29 маротаба шафқатсизлик билан зарба беради. Шуҳрат Расулов унга фаол қаршилик кўрсатиб, ўзининг ҳаётини сақлаб қолиш учун «Эркин» савдо мажмуаси томонга қочади. Азимжонов Расуловнинг ортидан бориб унга яна 6 маротаба пичоқ уради.\nУшбу жиноят юзасидан суд Толиб Азимжоновни Ўзбекистон Республикаси Жиноят Кодексининг 97-моддаси 2 қисми «ж» бандида назарда тутилган жиноятни содир этганликда айбли деб топилиб, 19 йил муддатга озодликдан маҳрум қилиш жазоси тайинланди.\nУндан ташқари Самарқанд шаҳар судининг 2018 йил 5 мартдаги ҳукми билан тайинланган, 5 йил муддатга озодликдан чеклаш жазосининг ўталмай қолган 4 йил 5 ой 9 куни, тайинланган жазосига қисман қўшиш йўли билан қатъий ўташ учун узил кесил 20 йил муддатга озодликдан маҳрум қилиш жазоси тайинланди.


Британиялик тадқиқотчилар бустер эмаланиш «омикрон»га қарши қанчалик самарадорлигини аниқлади - Bugun.uz\nБританиялик тадқиқотчилар бустер эмаланиш «омикрон»га қарши қанчалик самарадорлигини аниқлади\n17:20 | 11-12-2021\nБуюк Британия Cоғлиқни сақлаш хавфсизлиги агентлиги мутахассислари бустер (кучайтирувчи) эмланиш «омикрон» штамига қарши вакцина самарадорлигини 75 фоизга ошириш мумкин деган хулосага келди. Бу ҳақда «Financial Times» хабар берди.\nМаълум қилинишича, тадқиқотда «омикрон» штами қайд этилган 581 киши иштирок этган. «AstraZeneca» ва «Pfizer–BioNTech» томонидан ишлаб чиқарилган иккита стандарт вакциналар «омикрон» штамидан «дельта» штамига қараганда нисбатан пастроқ ҳимоя даражасини таъминлаши аниқланган. Бироқ касалликка қарши учинчи доза билан эмланиш вакциналарнинг самарадорлигини 70–75 фоизгача ошириши маълум бўлган.\nАгентликнинг эмлаш бўлими бошлиғи Мэри Рэмсэйнинг айтишича, булар дастлабки ҳисоб-китоблар бўлгани боис ҳозирча вазиятга эҳтиёткорона муносабатда бўлиш керак. Бундан ташқари, тадқиқотлар шуни кўрсатдики, «омикрон» «дельта» штамига қараганда одамлар ўртасида икки баравар осон тарқалади. Бундан ташқари, коронавирусга чалиниб, ундан тузалган одамлар «дельта» штамига қараганда «омикрон» штамини юқтириб олишга кўпроқ мойил.\nБритания Соғлиқни сақлаш хавфсизлиги агентлигининг қўшимча қилишича, декабрь ойи ўрталарига бориб, «омикрон» доминант штамга айланиши мумкин.\nАввалроқ коронавирус ва шамоллаш ўртасидаги 7 та фарқ маълум қилинганди. Шунингдек, ЖССТ коронавируснинг оғир кечишига сабаб бўладиган омилни айтганди.


Яккасарой туманида юз берган ЙТҲ оқибатида икки киши вафот этди\n10 октябрь куни тахминан соат 20:40 ларда Яккасарой тумани Шота Руставели кўчасида Lacetti русумли автомобил симёғочга бориб урилган. ЙТҲ оқибатида икки киши вафот этгани айтилмоқда.\nТошкент шаҳар ИИБ ЙҲХБ Яккасарой туманида рўй берган оғир оқибатли йўл-транспорт ҳодисаси тўғрисида маълумот берди.\nМаълум қилинишича, бугун 10 октябрь куни тахминан соат 20:40ларда Яккасарой тумани Шота Руставели кўчасида Lacetti русумли автомобилда бошқарувни йўқотиб, симёғочга бориб урилган. Ҳайдовчи 19 ёшли фуқаро экани айтилмоқда.\nМазкур йўл-транспорт ҳодисаси оқибатида ҳайдовчи ва машинадаги уч йўловчидан бири оғир тан жароҳатлари олиб воқеа юз берган жойда вафот этган. ЙТҲ чоғида Lacetti’да бўлган яна икки нафар йўловчи оғир аҳволда шифохонага олиб кетилган.\nТўқнашувдан сўнг автомобиль ёниб кетган ва ёнғин ҳодиса гувоҳлари томонидан ўчирилган. Айни пайтда ҳодиса қурбонлари ва жабрланувчиларининг шахсига ойдинлик киритилмоқда. Шунингдек, Тошкент шаҳар ИИБ ЙҲХБ томонидан ҳодиса сабаблари ўрганилмоқда.\nНаманганда ўқув машинаси иштирокидаги ЙТҲда ҳайдовчи ҳалок бўлди


Инвестиция вазирлиги «Ўзбекнефтгаз» таклифига изоҳ берди – Газета.uz\n15 август, шанба COVID-19 Ob-havo Zira Вакансиялар\nИнвестиция вазирлиги «Ўзбекнефтгаз» таклифига изоҳ берди\nИнвестициялар ва ташқи савдо вазирлиги «Ўзбекнефтгаз» АЖнинг нефть маҳсулотлари импортига акциз солиғини 20% га ошириш бўйича таклифига изоҳ берди. Унга кўра, мазкур таклиф Тариф ва нотариф тартибга солиш кенгашининг Котибиятига тақдим этилмаган ва халқаро мажбуриятлар ва амалиётга мос келмаслиги сабабли кўриб чиқилиши ва қўлланилиши мумкин эмаслиги таъкидланган.\n29 май 2020, 15:52 Иқтисодиёт\nИнвестициялар ва ташқи савдо вазирлиги АЖнинг нефть маҳсулотлари импортига акциз солиғини 20% га ошириш бўйича таклифига изоҳ берди.\nУнга кўра, «Ўзбекнефтгаз» АЖнинг фақат нефть маҳсулотлари импортига акциз солиғини 20% га ошириш бўйича таклифи Тариф ва нотариф тартибга солиш кенгашининг Котибиятига тақдим этилмаганани маълум бўлди.\nШу билан бирга, ставканинг таклиф этилаётган ўзгариши халқаро мажбуриятлар ва амалиётга мос келмаслиги сабабли кўриб чиқилиши ва қўлланилиши мумкин эмас, дейилади изоҳда.\nҚайд этилишича, МДҲ доирасида тузилган эркин савдо зонаси тўғрисидаги кўп томонлама Битимига қўшилишда Ўзбекистон томонидан қабул қилинган мажбуриятлари мавжуд.\n«Мазкур битимни унинг томонлари ва Ўзбекистон ўртасида қўллаш тўғрисидаги Баёнига мувофиқ, 2020 йилнинг 31 декабрида Ўзбекистон томонидан мамлакатимизда ишлаб чиқарилган товарлар ва импорт қилинган товарларга акциз солиғи ставкаларини унификация қилиш учун қабул қилинган ўтиш даври тугайди, яъни белгиланган муддатгача мамлакатимизда ишлаб чиқарилган ва импорт қилинган товарларга ўрнатилган акциз солиғи ставкалари умумий махражга келтирилиши керак», — дея вазирликнинг изоҳида таъкидланади.\nШу боис, товарларни ишлаб чиқариш ва импорт қилишда солиқ ставкаларини унификация қилиш масаласи кенгаш томонидан режалаштирилган. Шунингдек, акциз солиғининг товарлар бўйича унификациясини таъминлаш ЖСТ ва ЕОИИ каби халқаро ҳамда минтақавий ташкилотларнинг ҳужжатлари ва амалиётларида ҳам таъкидланган.\nМаълумотга кўра, ҳозирги кунда Ўзбекистонда импорт қилинганда 52 та товар позициясига, маҳаллий ишлаб чиқаришда эса — 15 та позицияга акциз солиғи солинмоқда, хусусан:\n42 та товар позициялари бўйича фақат импорт қилишда акциз солиғи солинади;\n10 та товар позициялари бўйича импорт қилиш ва мамлакатда ишлаб чиқариш (шу жумладан, нефть маҳсулотлари) ҳолатларида бир хил қийматга эга бўлмаган акциз солиғи ставкалари ўрнатилган;\n5 та товар позициялари бўйича фақат мамлакатда ишлаб чиқарилган товарларга акциз солиғи солинади.\n«Товарларни ишлаб чиқариш ва импорт қилишда бир хил солиқ ставкалари қўлланилса, ишлаб чиқарилган ва импорт қилинадиган акцизли маҳсулотларга нисбатан тенг ва адолатли ёндашув таъминланади, бу эса рақобат учун тенг шароитларни яратади», — дея изоҳ берилади вазирликнинг хабарида.\nЭслатиб ўтамиз, ижтимоий тармоқларда «Ўзбекнефтгаз» АЖ томонидан маҳаллий нефтни қайта ишлаб чиқарувчи корхоналарни қўллаб-қувватлаш мақсадида бензин маҳсулоти импортига акциз солиғини 5 фоиздан 20 фоизга ошириш таклифи билан чиққанди.\nЎз ўрнида, Монополияга қарши курашиш қўмитаси мамлкатда соғлом рақобат муҳитининг таъминланиши ва истеъмолчилар манфаатларини кўзлаган ҳолда акциз солиғини оширилиш мақсадга мувофиқ эмас, деб ҳисоблашини билдирган эди.\n«Газета.uz» 1 076\n15.08 Россиядан 40 нафар шифокор Ўзбекистонга келади\n15.08 Ўзбекистон карантиндан олдин. Йонас Аструпнинг фото-ҳикоялари\n15.08 Салат тайёрлаймиз\nРоссиядан 40 нафар шифокор Ўзбекистонга келади\nЎзбекистон карантиндан олдин. Йонас Аструпнинг фото-ҳикоялари\nTelegram видеоқўнғироқларни ишга туширди. Ҳозирча фақат Android учун\nРасмий статистика: Кун давомида 694 та Covid-19 ҳолати аниқланди


1. ҚҚС тўловчи гувоҳномасининг pdf форматидаги нусхаси my.soliq.uz сайтидаги шахсий кабинетда «ҚҚС тўловчилар сифатида махсус рўйхатдан ўтказиш» модулида жойлашган.\nАмалдаги гувоҳноманинг мавжудлиги – ҳақиқатда олинган товарлар бўйича ҚҚСни ҳисобга олиш шартидан бири (Низомнинг 4-б.). Гувоҳномада кўрсатилган ҚҚС-рақамини қуйидаги барча турдаги ҳужжатларда акс эттириш шарт:\n● товарлар (хизматлар)ни реализация қилиш чоғидаги ҳисоб-китоблар, шу жумладан ҳисобварақ-фактуралар ва транспорт ҳужжатлари;\n● қўшилган қиймат солиғини тўлаш ва (ёки) уни ҳисобга олиш ва қайтариш;\n● қўшилган қиймат солиғи бўйича ҳисоб ва ҳисобот (Низомнинг 7-б.).\n2. Иккала ҳужжат – расмийлаштириш учун берилган ариза ва ҚҚС тўловчининг гувоҳномасида ҚҚС тўловчи мақомига ўтиш муддатининг бир хиллигини текширинг. Буни солиқ тўловчининг шахсий кабинетидаги «ҚҚС тўловчилар сифатида махсус рўйхатдан ўтказиш» модули ёрдамида амалга ошириш мумкин.\nҲисобга олиш ҳуқуқи ҚҚС тўловчи сифатида рўйхатга олинган пайтдан юзага келади (Низомнинг 5-б.).\n3. Корхона ҚҚС тўловчилар реестрида қайд этилганми-йўқлигини my.soliq.uzда «ҚҚС тўловчиларни аниқлаш» интерактив сервиси орқали текшириб кўринг. Бунинг учун сервиснинг қидирув сатрига корхона СТИРини киритинг.\n● аниқ тўловчининг ҚҚС тўлашга ўтиш санасини;\n● ҚҚС тўловчи сифатида рўйхатга олиш тўғрисида гувоҳнома бериш санаси, рақами ва мақомини;\n● ҳамкорлар ишончлилигини текшириш учун бошқа аниқ фойдали маълумотларни билиб олиш имконини беради.\n4. Солиқни тўлаш ва солиқ ҳисоботини тақдим этиш бўйича солиқ мажбуриятларини СКнинг 273-моддасига мувофиқ солиқ тўловчининг шахсий кабинети махсус функционали ёрдамида амалга оширинг.\nУзрли сабабларсиз топширилмаган ҳисобот ва тўланмаган солиқ – ҚҚС тўловчи гувоҳномасини беришни рад этиш ва амалдаги гувоҳномани тўхтатиш учун асос бўлади (Низомнинг 16, 20, 31-б.).\n5. Солиқ тўловчининг шахсий кабинетидаги «Менинг ҳолатимни текшириш» сервиси орқали солиқ таваккалчилиги даражасини мунтазам равишда текшириб боринг.\nМазкур ресурс ҚҚС тўловчини рўйхатга олиш ва унинг гувоҳномаси ҳамда ортиқча солиқ текширувлари билан боғлиқ муаммоларга дуч келмаслик учун айнан нимани тўғрилаш кераклигини тушунишга ёрдам беради.


30 октябр 2020, Тошкент вақти: 06:29\nБош санитар врач Баҳром Алматовга кўра, 40та ташкилотда вирус юқтириш ҳолатлари ортидан оилалар ва ташкилотлар карантинга олинди.\nСанитария-эпидемиологик осойишталик агентлиги директори Баҳром Алматов Ўзбекистонда шу кунгача 19та оилада ва 40та ташкилотда коронавирус юқтириш ҳолатлари аниқланганини 10 апрель куни АОКАда ўтказилган брифингда маълум қилди.\nУнга кўра, 19 оилада оила аъзолари, қариндош-уруғларга “коронавирус инфекциясининг ҳозиргача тарқалгани аниқланди”.\n40та ташкилотда вирус юқтириш ҳолатлари ортидан оилалар ва ташкилотлар карантинга олинди.\n«Ҳозиргача 40та ташкилотда коронавирус юқтириш ҳолати аниқланган бўлса, улардаги барча ходимлар рўйхати шакллантирилиб, махсус карантин зоналарига 14 кун давомида сақлаш учун юборилган. Карантиндагилар орасида касаллик аниқланадиган бўлса, бемор даволаш учун махсус шифохоналарга юборилади», - деди Баҳром Алматов.


12:12 15.12.2015 (Янгиланган 12:21 15.12.2015) Ҳавола олиш\nМаблағ А-380 магистралининг “Ғузор – Бухоро – Нукус – Бейнау” бўлагини таъмирлаш учун ишлатилади.\nТОШКЕНТ, 15 дек – Sputnik. Осиё Тараққиёт банки Директорлар кенгаши Ўзбекистонга 150 миллион доллар кредит беришни маъқуллади. Республика Молия вазирлиги тасарруфидаги Йўл фонди вакилининг сўзларига қараганда ушбу кредит миллий автомагистрал қурилишига сарфланади.\nОТБ қарзи 25 йилга берилган бўлиб, 5 йиллик имтиёзли даврни ўз ичига олган. Имтиёзли давр мобайнида кредит банк ставкаси LIBOR ставкасига асосланган, яъни нисбатан паст бўлади.\nБу, 2011 йилда тасдиқланган, Ўзбекистон миллий автомагистрал қурилиш учун ажратилган 500 млн $ маблағнинг, охирги учинчи транши бўлиб, “Ғузор – Бухоро – Нукус – Бейнау” автомобил йўлини таъмирлаш учун ишлатилади. Хусусан ушбу йўлнинг 87км бўлагини 2 қаторли асфалт қопламдан 4 қаторли цемент-бетон қопламга алмаштиришга сарфланади.\nБиринчи 2 транш 2011-2012 йилларда ажратилган бўлиб мамлакат шарқидаги А-373 йўлини қайта қуришга сарфланган эди.\nҲозирги вақтга келиб Ўзбекистон миллий автомагистрал қурилишига ОТБ кредитлари ҳисобидан 1,1 миллиард доллар сарфланди. Маблағлар А-373 магистралининг “Тошкент – Андижон” бўлаги ва А-380 магистралининг “Ғузор – Бухоро – Нукус – Бейнау” йўлларини таъмирлаш ва кенгайтиришга сарфланган.


Роғун лойиҳаси хавфи ҳақида жиддий огоҳ - BBC O'zbek\nРоғун лойиҳаси хавфи ҳақида жиддий огоҳ\nImage caption Роғун электростанциясини қуриб битказиш учун тожик расмийлари аҳоли маблағларини ҳам жалб этганлар.\nЎзбекистондаги "Гидропоект" очиқ ҳиссадорлик жамияти раҳбарининг огоҳлантиришича, Тожикистондаги Роғун электростанцияси жорий мавжуд лойиҳа асосида қурилса минтақа учун жиддий хавфни келтириб чиқариши мумкин.\nТошкентдаги "Гидропроект" маркази мудири Сергей Жигаревнинг маҳаллий рўзномалардан бирида чоп этилган мақоласига "Роғун лойиҳаси Марказий Осиё учун цунамини англатади", дея сарлавҳа қўйилган.\n"Агарда Роғун электростанцияси қурилиши назарда тутилган минтақада кучли зилзила рўй берса 335 метрлик сув босими кескин ошиб, тўғон чидам бермай қолиши мумкин ва улкан сув тошқини минтақа учун цунамидек хавфни келтириб чиқаради", дейилади жаноб Жигарев мақоласида.\nБи-би-сининг бу қадар жиддий огоҳларга қандай асослар бор, деган саволига жавоб берар экан, жаноб Жигарев Роғун электростанициясини қуриш режаланган ҳудудда тектоник бўлинишлар кўп эканлиги сабабли сейсмик жиҳатдан хавфли ҳисобланишини айтди.\nТожик расмийларининг минтақада 6 баллдан юқори зилзила кутилмаслиги ҳақидаги даъволарини эса жаноб Жигалев асоссиз, дея айтди.\nТектоник бўлинишдан ташқари у ерда туз қатлами ҳам пайдо бўлган, деб айтди жаноб Жигалев.\nУнга кўра 9 баллик зилзила рўй берган ҳолатда тўғон бузилса баландлиги 100 метрдан кўпроқ кучли тўлқин дарё ўзани бўйлаб пастга отилади ва Норак гидроузелидаги тўғонни ҳам вайрон этиш кучига эга бўлиши мумкин.\n"Бизнинг ҳисоб китобларимизга кўра, тўлқин Орол денгизига қадар етиб келиши ҳам мумкин", дейди "Гидропроект" раҳбари.\nЖаноб Жигаревга кўра, Роғун лойиҳасини бундан 30 йилча аввал айнан "Гидропроект" маркази ишлаб чиққан, лекин бу каби лойиҳаларни ишлаб чиқиш узоқ муддатли жараёндир ва вақт ўтган сари янги омиллар ва жиҳатларни албатта назарга олиш керакдир.\nМутахассисга кўра, Роғун лойиҳасининг қурилиш жараёнида жуда кўп табиий ўзгаришлар рўй берган.\n"Роғуннинг дастлабки лойиҳасининг муаллифларидан бири сифатида ҳозирда пайдо бўлган бир қатор янги омилларнинг инобатга олинмаётгани мени қаттиқ хавотирга солади. Биз лойиҳани ишлаб чиқаётганда бир қатор башоратлар қилинган бўлса, ҳозирда амалда бошқа омиллар мавжуд", дейди Сергей Жигалев.\n"Гидропроект" раҳбарига кўра, бу борада маълумотларни Роғун лойиҳаси бўйича халқаро текширувларни ўтказган бир қатор ширкат ва ташкилотлар эътиборига ҳам ҳавола қилган.\nСергей Жигалевнинг айтишича, Роғун лойиҳасини қайта кўриб чиқиб, тўғон баландлигини анчайин пасайтирилган шаклда амалга ошириш мақсадга мувофиқроқдир.\nАна шу ҳолда сувга эҳтиёжи бор паст оқимдаги мамлакатлар учун сув танқислиги юз бериши эҳтимоли ва табиий офат натижасида келиб чиқиши мумкин бўлган хавфни ҳам пасайтириш мумкин.\n"Халқаро мутахассилар ҳам тўғон баландлигини 175 метрдан оширмаслик ҳақидаги фикрга эгалар. Шунинг учун Роғун қурилиши ва кейинчалик эксплуатацияси жараёнига ҳам халқаро мутахассилар бош қўшишса мақсадга мувофиқроқ бўлади", деди "Гидропроект" маркази раҳбари Сергей Жигарев.


Бу ҳали ҳаммаси эмас « Ўзбекистон Халқ Ҳаракати\n06 August 2016 - 7:00\nБу сўзлар бугунги Ўзбекистонга, унинг фуқароларига ҳам юз фоиз тааллуқли. Бизлар молу мулкимиз, тижоратимиздан, ёқтирган масканларимиздан ажраб қолишдан қўрққанлигимиз учун ҳам асрлар бўйи эрксиз, муте ва бўйнимиз эгик бир алфозда яшаяпмиз. Бизнинг қўрқимиз бизнинг молу мулкимизни, тижоратимизни, ёқтирган масканларимизни асраб қололмади. Биз шижоатни ва озод ҳаётни осонгина бой беришимиз орқасида, барча нарсаларимиздан айрилдик. Ер-сувларимиз, асрлар асносида ота-боболар тирноқлаб йиққан барча бойликлар, душманларимизнинг ихтиёрига ўтиб кетди. Маънавий бойликларимизни ўзимизнинг қўлимиз билан ғорат қилдилар, моддий бойликларимизни ўзимизнинг куч-қувватимиз, меҳнат-машаққатимиз ҳисобига ўзлаштирдилар. Биз оталаринмизни, фарзандларимизни, ака-укаларимизни, хотинларимизни, қариндошларимизни нафсни афзал билиб, худбинлигимиз ва қўрқоқлигимиз орқасидан бошқа халқларнинг манфаатлари учун бой бердик.\nҲа, биз мусулмонмиз. Биз динимизни севамиз, аҳкомларига оғишмай амал қиламиз. Аммо бу севги бу амал “Тангри ва Расулидан, Унинг йўлидаги жидду жаҳд қилишдан суюклироқ” бўлолмади. Биз ор-номусдан, душманга нафратдан кўра, “Тангри ўз амри (азоби)ни келтиргунга қадар кутиб тури..”ишни маъқул деб билдик. “Тангри фосиқлар қавмини ҳидоят этмагай”


Ford ўзининг энг кичик беш эшикли хэтчбекини намойиш этди\n16:51 / 08.06.2016\nFord компанияси ўзининг янги ихчам беш эшикли хэтчбекини тақдим этди.\n– Ka+ деб номланган автомобиль 2016 йил октябридан Буюк Британия, Германия ва Испания бозорларига чиқарилади, деб хабар қилган компания матбуот хизмати.\nБундан аввал, Ford Ka Европа бозорида фақат 3 эшикли русумда сотилар эди. Янги моделга Dacia Sandero рақобат уйғотиши мумкин.\nУнинг ташқи кўриниши уч эшикли намунасини айнан такрорлайди. Ford Ka негизига эса, Fiesta моделининг қисқартирилган платформаси асос бўлган. У, подвескасининг қайта ишлангани ва рул бошқарувининг янги тизими билан фарқланади.\nМашина Европада 1,2-литр ҳажмли бензинли двигатель билан сотилади. Аммо, моторнинг икки тури 70 ёки 85 от кучига эга бўлганидан бирини танлаш мумкин бўлади. Автомобиль узунлиги 3929 ммдир. Орқа ўриндиқдан кейинги юкхона 270 литрга тенг.\nХэтчбекнинг биринчи тўпламига 6 та хавфсизлик ёстиқчаси, кондиционер, аудиотизим, тезликни чекловчи ва тепага кўтарилишда ёрдам бериш тизими ўрнатилади. Ka+ нинг қиммат моделлари эса, иқлим-назорати, тезлик назорати, енгилқотишмали дисклар, олдўриндиқлар иситгичи, автотураргоҳ датчиклари ва ўзи йиғилувчи ойналарга эга бўлади.


АҚШда Демократлар партияси вакиллари орасида президентлик сайловлари учун беллашув\nАҚШнинг Ню-Ҳeмпшир штатида Демократлар партияси вакиллари орасида президентлик сайловларида номзодини қўйиш учун бўлиб ўтган саралашда Сенатор Жон Керри кўпчилик овозни қозонишга муваффақ бўлди. Кузатувчиларга кўра, шу йил ноябр ойида бўлиб ўтадиган президентлик сайловларида Демократлар партияси вакили Керри амалдаги Президент Жорж Буш билан рақобатлашиши мумкин. Бу мавзуни ҳамкасбим Азизулло Арол ўрганди.\nАА: Қандай қилиб Жон Керри Ню-Ҳемпширда кутилмаганда кўпчилик овозни олишга эришди?\nФС: Ҳақиқатан ҳам Сенатор Жон Керрининг партиядошлари орасида ғолиб чиққани кўплар учун кутилмаган ҳодиса бўлди. Керрига 39 фоиз сайловчилар овоз берди. Бунга бир томондан унинг синглиси ва ўкаси сўнгги дақиқларгача уйма-уй юриб сайловчиларни акаси учун овоз беришга даъват қилгани сабаб бўлган бўлса, бошқа томондан Керрининг ҳарбий шахс бўлгани катта рол ўйнади, деб фикр билдиришмоқда америкалик кузатувчилар. Маълумки Жон Керри Вьетнам уруши ветерани. Таҳлилчилар айтишларича, 11 сентябр ҳодисаларидан кейин кўплаб америкаликлар мамлакатни ҳарбий соҳада тажрибаси бор одам бошқариши керак, деган фикрга келмоқда.\nАА: демак шу билан Керри демократ даъвогарлар орасида узил-кесил ғалаба қозонди, дейиш мумкинми?\nФС: Ҳали бундай дейишга эрта. Чунки олдинда 3 февралда бошқа етти штатда бўлиб ўтадиган саралаш тадбирлари турибди. Ню-Ҳемпширда 25 фоиз овоз олишга муваффақ бўлган Вермонт штатининг собиқ ҳокими Ховард Дин Жанубий Каролинадаги сайловларда ғалаба қозонишга умидворлик билдирмоқда. Бундан ташқари Ню-Йорк ва Калифорния каби катта штатларда демократлар орасида бўлиб ўтадиган сайловларни ҳам унутмаслик керак. 2 мартга белгиланган ушбу саралашда ғолиб чиққан номзод Республикчи Жорж Буш билан ноябр ойидаги Президентлик сайловларида рақобатлашиши мумкин.\nАА: Таҳлилчилар Керрининг ғалабаси ҳақида қандай фикр билдиришмоқда?\nФС: Америкалик таҳлилчилар Керрининг Ню-Ҳемпширдаги саралашда ғалаба қозонгани катта аҳамиятга эга экани, чунки бу даъвогарга бошқа штатларда бўладиган сайловларда ҳам ютиб чиқиши учун йўл очаëтганини айтишаяпти.\nКузатувчилар шунингдек, одатда Ню-Ҳемпширдаги сайловда ғалаба қозонган номзод бошқа босқичларда ҳам ғалаба қозонишини айтишмоқда.\nАА: Вьетнам уруши ветерани Керрининг Президент Жорж Буш сиëсатига муносабати қандай? Бу ҳақда ўтган ҳафтада Айовада, сешанба куни эса Ню-Ҳемпширда бўлиб ўтган саралашларда қандай фикр билдирди?\nФС: Айнан ўзи урушда қатнашгани учун Керри урушга норозилик билдиряпти. У ҳозир Бушнинг Ироқ сиëсатини ҳам танқид қиляпти. Айни пайтда у ўрта табақадаги америкаликларни ташвишлантираëтган ишсизлик, соғлиқни сақлаш ва атроф-муҳит масалаларига ҳам катта эътибор бериб, Президент Бушнинг иқтисодий ва ижтимоий сиëсатини ҳам танқид қилмоқда.


Сохта заргар айбини соф олтинга тўнкаманг!\n13545 Ўқиш режими + -\nЁКИ МАНА, СИЗГА ИСЛОМ МАДАНИЯТИ!\n(Европа университетларидан бирида бўлган воқеа).\nАллоҳ таолога беҳисоб ҳамду сано, Расулуллоҳга беадад салавот ва саломлар бўлсин. Аммо баъд! Ассалому алайкум, Бухорий ва Темур боболаримдек улуғ зотларнинг севикли, етук фарзандлари бўлмиш азиз ватандошларим!\nБоболари дину дунёда бутун ер юзига ўрнак бўлган мендай бир фарзанднинг кўпдан буён бир нарсадан кўнглим анча ранжиб, дилим оғриб келмоқда. Нимаданлигини биласизми? Наҳотки, боболари ҳар соҳада дунёга устозлик қилган Шарқнинг ўз аждодлари изидан юраётган олийжаноб, меҳмондўст, иккинчи жаҳон уруши пайтида ҳатто ўзи оч-наҳор ўтирган бўлса-да, душманининг фарзандларини бу немис ёки жуҳут демай, ўн бешталаб олиб, ҳаммасини ўз фарзандидек, оқ ювиб оқ тараб боққан юртнинг соддадил мусулмонларини Ғарб ва «ғарбоналар» шундай баҳолашса? Ҳайҳот, мусулмон деганда террорист тушуниладиган бўлиб қолган бўлса-я...?!\nБугунги кун аксар одамларнинг Ислом тўғрисидаги тушунчаси одамни хурсанд қиладиган даражада эмаслиги ҳеч кимга сир эмас. Айниқса, Ислом таълимотларидан умуман узоқ бўлган Европа халқларини-ку, гапирмаса ҳам бўлади. Қўйингки, кўпчилик одамларнинг Ислом ҳақидаги фикр-мулоҳазалари, муносабатлари қандай экани шу ҳақда ишланган баъзи «фильмлар»дан ҳам маълум. Уларга кўра – ўзлари Исломнинг моҳияти, унинг тенгсиз маданияти қай даражада эканини билмасликлариданми(?) – «Ислом» деганда кўпчиликнинг кўз ўнгида фақат терроризм, ур-сур, тўполон, «мусулмон» деганда эса камида ҳаётдан ўн аср ортда қолиб кетган, қўлида қурол кўтарган, жанжалкаш, радикалист, фақат ўзининг қолоқ фикрини олға сурадиган, уни қабул қилмаганларни йўқ қилишдан ҳам тоймайдиган, маданият нима эканини билмайдиган террорист гавдаланмоқда .\nНега омманинг Ислом ҳақидаги тушунчалари шунчалик даражага бориб етди?! Ислом ҳақиқатда дунёга уруш, қурол билан тарқалганми ё...?!\nБу каби дилни ларзага солувчи саволларни исталганча давом эттириш мумкин. Жавоб-чи? Бу саволларга ҳали ўз динининг тарихи, мақсад-ғоясини англаб улгурмаган соддадил мусулмон киши бошини қуйи солиб, хижолатдан юзи қизариб, «Афсуски, ҳа», деган оҳангдаги сукути билан жавоб берадими? Ёки гавдасини ғоз тутиб, жарангдор овозлари ила баралла, қуйидагича жавоб берадими?\n«Йўқ! Бу саволларни сўраш тугул, ўйлашнинг ўзи Исломга нисбатан туҳматдир. Исломни англамаган одамнинг саволи-ку бу савол! Зеро, У қон тўкиш орқали эмас, балки бошқа шахсга қўл билан озор бериш у ёқда турсин, ҳатто тил билан озор беришни ҳам қаттиқ таъқиқлагани ва бунга зид амал қилган одамни «ҳали сен комил мусулмон бўлмабсан», деб танбеҳ бериб, адолатда, меҳр-мурувват ва инсонийликда ўрнак бўла олгани учун тарқалган!\nИслом ўзининг тенгсиз маданияти, динлараро бағрикенглик, миллатлараро тотувлик тамойилларига тўла амал қилиб, бошқа дин ва миллат вакилларининг танасига озор бериш у ёқда турсин, дилига озор бериш эҳтимоли бўлган ишлардан ҳам қайтаргани сабаб оламга тарқаган! Ҳаммани ўз ахлоқи ва маданиятига шайдо қила олганидан бошқа халқлар ўз ихтиёри билан Исломни танлаганлар!\nТинчликпарварлиги, Қуръони Каримда ҳамма мусулмонларни тинчлик йўлига тўлиқ киришга буюргани учун барча юртларга манзур бўлган У!\nИнсонпарварлиги, ҳатто Ватан ҳимояси йўлида уруш қилишга тўғри келиб қолганда ҳам ёш болалар, аёллар ва қарияларга қўл теккизмасликка буюриб, ёшу қарига, эркагу аёлга бирдек манзур бўлиб тарқалгандир У.\nИнсоният у ёқда турсин, ҳайвонот оламига ҳам эътибор бериб, ҳатто қуш ёки мушукни қамаб олиб, вақтида қарамаган одамга: «Бу жонзотларнинг ҳақини поймол қилсанг, Дўзахга тушасан, боқаман десанг, нон-сувини вақтида бер, бўлмаса қўйиб юбор», дегани ҳамда наботот оламига, атроф-муҳитни муҳофаза қилишга ҳам катта эътибор бериб: «Ҳатто Қиёмат қоим бошланган бўлса-ю, сени қўлингда кўчат турган бўлса, қандай қилиб бўлса ҳам уни ўтқазиб қўйишга ҳаракат қил», деб буюргани учундир балки!\nЯхшилик қилишда ҳамкорлик ва мусобақа қилишда, илм-маърифатга тарғиб қилишда намунали биринчи даражада тургани, Унинг биринчи даъвати «Ўқи, ўқи!» бўлгани, илмни диний ва дунёвийга ажратмай, балки жамиятнинг бугуни ва келажагига фойдали илмларни кимдан ва қаердан ўрганишни чекламасдан, ҳатто Хитойданми, Парижданми, ғайридиндан бўлса ҳам ўрганишга тарғиб қилиб, илм-фан ва техниканинг ҳар бир соҳасида юртга керакли мутахассис кадрларни тайёрлашни ҳар ернинг мутасадди шахслари зиммасига фарз ибодатлар қаторида юклаб, агар халқ эҳтиёжига яраша ўқитувчи-мураббийми, табибми, посбонми, машинасозми, сантехникми, дурадгорми, қассобми, сартарошмиди ёки бошқаси етишиб чиқмаса, шу жамиятдаги барча аҳоли гуноҳкор бўлишини уқтиргани, юрт тараққиётдан ортда қолмаслиги учун келажак авлодларга қулай шароит яратиб беришни фарз даражасига олиб чиққани, боласига дафтар-китоб, ручка-қалам олиб берган отага икки дунёда мукофот ваъда қилиб, боласи Қуръони Каримни ёдлаган ота-онага Жаннатда тож кийдирилишини ваъда қилгани учун, хуллас калом, Ислом икки дунёнинг бахту саодат йўлини тўла кўрсата олгани учун одамлар ўзлари Уни ихтиёр қилганлар!\nИслом келган вақтдан бир кун илгари ҳам бутун ер юзида «ўрмон маданияти» ҳукмрон эди. Кучи ва моли кўпнинг гапи гап, сўзи сўз эди. У келгач, у маданият учун аёвсиз курашди ва Ўзининг умумбашарий манфаатларга асосланган маданиятини ўрнатди: инсон ҳуқуқларини ҳимоя қилиш; аёлларга эҳтиром (Исломдан илгари аёлларни одам ўрнида кўрилмас эди. Аёлларга мерос бериш у ёқда турсин, уларни ўзи мол каби меросга қўшиб тақсимланар эди); ота-онага ҳурмат (бу қоида Европада ҳалигача йўқ); фарзанд тарбиясини фарз даражасига қўйиш ва ҳоказо...\nСўзимиз қуруқ даъво бўлиб қолмасин деб, Европа университетларидан бирида ўқийдиган икки мусулмон йигит билан европалик бир талаба қиз орасида бўлиб ўтган ибратли ҳикояни ҳукмингизга ҳавола қиламиз:\nЙигитлар одатда талабалар орасида инглиз тилида, ёлғиз қолганларида ўз тилларида гаплашар эдилар. Бир қиз икки бор улар ўз тилларида гаплашиб ўтирганларида синф хонага кириб қолди ва ҳар сафар йигитлар уни кўргач, суҳбатни ўз тилларидан инглиз тилига ўтказиб, келган еридан давом эттиравердилар. Қиз ҳайрон бўлар ва бунинг сабабига қизиқарди. Нега эканига ҳеч тушунолмагач, бу сафар йигитгларнинг ўзидан сўрашга қарор қилиб, йигитларга бундай деди:\nКечирасиз, анчадан буён сизнинг бир одатингизни англаёлмайман.\nЎз тилингизда гаплашиб ўтирганингизда бир-икки сафар хонага кириб келдим. Сиз эса мени кўришингиз билан инглиз тилига ўтиб олмоқдасиз. Бунинг сабаби нимада?\nБу табиий ҳол-ку! Нимасига тушунмайсиз?\nҚандай қилиб? Нега ўз тилингизда бемалол гаплашавермай, қийналиб инглизча гаплашасиз?\nЧунки бизнинг динимизда шундай буюрилган.\nИя, бунинг динга нима алоқаси бор?\nБизнинг динимиз ҳаётнинг барча жабҳаларида инсон ўзини қандай тутиши маданиятини тўлиқ ўргатган! Бу ҳам суҳбатдошга нисбатан ҳурмат эканини таъкидлайди!\nҲа, ҳурмат. Зеро, Пайғамбаримиз: «Агар уч киши бўлсангиз, (учинчингиз эшитмай бир четда) қолиб, икки киши (алоҳида) бўлиб олиб, пичирлаб гаплашмасин. Чунки бу у (учинчи киши)ни ҳафа қилади», деганлар. Чунки учинчи одамнинг кўнглида «Бу иккаласи пичирлаб, нима ҳақида гапиряпти экан, нимани режалаштиряпти экан?» деган хавф уйғонади. Бир одам тушунмайдиган тилда икки киши гаплашиб ўтирса ҳам тушунмаётган одамнинг кўнгли оғриб, ҳадиксираши ва қалбида қўрқинч пайдо бўлиши мумкин. Бирор кимсанинг кўнглига ҳадик-қўрқув солиш бизнинг динимизда қатъий таъқиқланган.\nКишининг кўнглига қўрқув солиш ҳам таъқиқланган?\nҚиз узоқ ўйга чўмди ва йигитларга қараб: «Бас, ундай бўлса, мен мусулмон бўламан. Инсоннинг танаси ва дилига қўл ёки тил билан озор бериш у ёқда турсин, дилига озор бериш эҳтимолини ҳам олдини оладиган Ислом динини қабул қиламан. Мен шу ёшгача бунингдек, умуминсоний, бағрикенг маданиятли таълимотни кўрган эмасман! Агар Ислом ва ҳақиқий мусулмон шунчалик маданиятли бўлса, менга мусулмон бўлиш йўлини ўргатинг!» деди ва ҳеч ўйланмай мусулмон бўлди. Исломнинг инсонга қилган биринчи мурожаати, биринчи айтган сўзи «Ўқи, ўқи!», буйруғи эканини ўргангач, аввалгидан-да яхши ўқиб, олийгоҳни имтиёзли шаҳодатномага тамомлади...\nҲа азизлар, Ислом шунақа маданият дини. Инсонийлик дини. Ҳаёт билан ҳамнафас бўлиш, ҳар соҳада тараққиётга интилишга тарғиб қилувчи таълимот У. Ўзининг одоб-ахлоқига ҳаммани ром этган маданият У.\nИслом душманларининг ноғорасига ўйнайдиган ана у ИШИД каби раққосаларнинг айбини, хунрезлигини кўриб, Исломнинг ҳақиқий санъат ва маданиятига баҳо берманг! У маданиятсизликларни Исломга тўнкаманг! Зеро, сохтани кўриб, аслни баҳоламайди. Улар Исломни қора кўрсатмоқчи бўлган, нафақат Ислом, балки инсониятнинг душмани бўлмиш шахсларнинг қўлидаги қўғирчоқдан бошқа нарса эмас! Ислом улардан безор! Уларнинг ким экани ва асл мақсадлари қуйидаги шеърда баён қилинган:\nЭй, ўз қозонин ўйлаб шеър ёзаётган шоир!\nҲақдан ўзгани десанг, сен несан, недир кофир?\nХалқим, деб ёна олсанг, сен бўласан қаҳрамон!\n«Ҳалқум»да этсанг давом, бил, қўймас қаҳр омон!\nҲа, улар ҳалқуми дардида халқ, Ватан, дин-диёнат, ота-она, фарзанду оила каби муқаддас тушунчаларни унутадиган манқуртлардир! Исломнинг, бутун инсониятнинг қаҳрига дучор бўлган кимсалардир улар...!\nАзизим, сиз баъзи сохта заргарлар айбини соф олтинга тўнкаманг! Мусулмонлик ниқоби остидаги кишиларнинг Ислом маданиятига зид қилмишларини кўриб, Исломни айбламанг! Йўқ, йўқ, мусулмонларнинг ҳаммаси шунақа террорчи бўларкан-да, деманг! Майли, Исломни мақтаманг, лекин унинг маданиятини, асл моҳиятини англамай туриб, кўзингизга кўринган баъзи сохтакорларнинг қилиқларини Ислом деб ўйлаб, Уни ёмонламанг ҳам! Камида ўз тилимизда ёзилган «Ислом ҳазораси», «Оилада фарзанд тарбияси», «Ижтимоий одоблар» каби етук Ислом уламоларининг Ислом маданияти ҳақидаги қисқагина адабиётларини мутолаа қилиб, сўнг хулоса қилинг! Ҳеч бўлмаса, Самарқандга Ислом қандай кириб келганини ўқиб ўрганинг-да, сўнг Ислом маданияти ҳақида нима десангиз, деяверинг, азизим! Ислом Ғарб ва «ғарбоналар» ўйлаганчалик қолоқ таълимот эмас...!\nЗеро у ҳаётнинг бирор нуқтасини эътибордан четда қолдирмаган. Фақат руҳий томонга эътибор қилиб, жисмоний томонни эътибордан четда қўймасликка чақирган. Динни деб дунёни, дунёни деб динни унутмай, ҳар иккисини ҳам бирдек тутиб, дунёю охиратни ободлигига ҳаракат қилишга буюрадиган, ҳар замон ва маконнинг ҳар қандай муаммоларини ҳаётий ҳал қиладиган ягона таълимот – бу Ислом таълимотидир! Фақат мусулмонлар Унинг маданиятига садоқат билан яшаб, оғишмай ҳаёт кечирсалар бас. То Қиёмат бутун дунё халқларига намуна бўлиб, уларни ўзига маҳлиё қила оладиган ягона маданият – Шарқ маданияти бўлишида шак-шубҳа йўқ!\nИмом Бухорий, Муслим ва Мардвайҳ ривоят қилган.\n«Одамларнинг кўпчилиги шундай қилади»\nКарикатурали китоблар чоп этган нашриёт ёпилди\nРамазон фазилатлари (33-34 ҳадислар)\n33 « ». . Ўттиз учинчи ҳадис Оиша разияллоҳу анҳондан ривоят қилинади «Рамазон келди. «Эй Аллоҳнинг Расули, Рамазон келди, нима деб айтай» дедим. У зот давоми...\n11:37 / 04.06.2018 2128\nМуҳаррам ойи ҳижрийқамарий тақвим бўйича йилнинг биринчи ойидир. Муҳаррам ойининг биринчи куни янги йилнинг бошланиш кунидир. Барчангизни ҳижрий 1442 йилнинг давоми...\n11:11 / 20.08.2020 1122\n11:00 / 22.09.2019 8414\n21:39 / 25.01.2017 1755


Мирослав Лайчак: Ўзбекистоннинг ЕХҲТ Парламент ассамблеяси тўла ҳуқуқли аъзоси сифатида иштирок этиши муҳим\n14:43 / 21.05.2019\nСенатда Ўзбекистон Республикаси Олий Мажлиси Сенати раисининг биринчи ўринбосари Содиқ Сафоевнинг ЕХҲТнинг амалдаги раиси, Словакия Республикаси ташқи ишлар ва Европа ишлари вазири Мирослав Лайчак билан учрашуви бўлиб ўтди. Бу ҳақда Ўзбекистон Республикаси Олий Мажлиси Сенатининг ахборот хизмати хабар қилмоқда.\nУчрашувда Ўзбекистон ва Словакия Республикаси ўртасида икки томонлама ҳамкорликни, шу жумладан парламентлараро алоқаларини, шунингдек Ўзбекистоннинг ЕХҲТ билан ўзаро ҳамкорлигини, шу жумладан ЕХҲТ Парламент ассамблеяси доирасидаги ҳамкорлигини янада мустаҳкамлашнинг долзарб масалалари муҳокама этилди.\nТомонлар Ўзбекистон ва Словакиянинг савдо-иқтисодий ва маданий-гуманитар соҳаларда, шунингдек парламентлараро мулоқотни фаоллаштиришда икки томонлама ҳамкорлигини янада кучайтириш зарурлигини таъкидладилар.\nЎзбекистоннинг ЕХҲТ ПА тўла ҳуқуқли аъзоси сифатида иштирок этиши муҳимлиги таъкидланди. Ҳозирги вақтда Ўзбекистоннинг ундаги доимий делегацияси фаолият кўрсатмоқда. ЕХҲТ ва унинг институтлари билан ҳамкорлик турли даражаларда амалга оширилиши ва кенг кўламдаги масалаларни қамраб олиши қайд этилди.\nТошкентда Ўзбекистондаги ЕХҲТ лойиҳалари мувофиқлаштирувчиси офиси муваффақиятли фаолият кўрсатмоқда. Ўзбекистонда амалга оширилаётган ЕХҲТ лойиҳалари хавфсизлик, барқарор иқтисодий-экологик ва ижтимоий тараққиёт соҳаларида республика муассасаларининг институционал имкониятларини ривожлантиришда уларга техник кўмак беришга қаратилган. 2007–2017 йилларда умумий миқдори 12 млн. евродан зиёд 150 дан зиёд лойиҳа амалга оширилди. Ҳозирги вақтда Ўзбекистонда қиймати деярли 4 млн. евро бўлган 20 та лойиҳа амалга оширилмоқда.\nУчрашув якунида томонлар бундан буён ҳам Ўзбекистонинг Словакия Республикаси, шунингдек ЕХҲТ тузилмалари билан икки томонлама ҳамкорлигининг мавжуд салоҳиятини мустаҳкамлаш ва ривожлантириш учун барча саъй-ҳаракатларни ишга солишга тайёр эканини билдирдилар.


Barnes & Noble 50 доллар турадиган планшетни сотувга чиқаради » Ўзбекистон янгиликлари – Zamin.uz\nBarnes & Noble 50 доллар турадиган планшетни сотувга чиқаради\nАҚШда электрон китоблар савдоси билан яхши танилган Barnes & Noble компанияси жаҳондаги энг арзон планшетлардан бирини сотувга чиқаради. Nook Tablet 7 номли планшетнинг нархи 50 доллар, 7 дюймли экран билан жиҳозланган ва Android 6.0 Marshmallow дастурида ишлайди.\nTerabayt.uz сайтида ёзилишича, планшет, асосан, ридер вазифасини бажарганлиги боис у кучли техник параметрлар билан таъминланмаган (шунинг учун нархи ҳам арзон). Экраннинг аниқлик формати – 1024 х 600 пиксель. Қурилма ишига тўрт ядроли MediaTek MT8163 процессори жавоб беради, доимий хотирасининг сиғими 8 ГБ. Қўшимча тарзда 128 ГБгача бўлган microSD ўрнатиш мумкин. Қурилмага 5 МПли асосий ва 2 МПли олд камера ўрнатилган, батареясининг сиғими- 3000 мА/соат, Wi-Fi ҳамда Bluetooth модулларини қўллаб-қувватлайди.\nNook Tablet 7, юқорида қайд қилинганидек, мутолаа мақсадларида яратилган бўлиб, унга Barnes & Noble сервисларига алоқадор кўплаб иловалар ўрнатилган.\nПланшет 25 ноябрда АҚШда сотувга чиқарилади.\nТеглар: иловалар сотувга Barnes 3000 жавоб ҳам


Пайғамбар — (форс. - хабар келтирувчи) -ислом ақидасига кўра, Аллоҳ билан унинг бандалари ўртасидага елчи; Аллоҳнинг буйруқ ва кўрсатмаларини ваҳий орқали қабул етиб, уларни ўз умматига тўла-тўкис етказувчи вакил. П. билан Аллоҳ ўртасида елчилик қилувчи фаришта ҳам борки, унинг номи Жаброилдир. Баъз...\nПаранжи — (араб. ҳижоб - ёпинғич) -исломда одатга кирган аёллар ёпинғичининг ўзбеклар ва тожиклар орасида тарқалган тури. Аёлларнинг гавдасини, юз-кўзини яшириб туришга хизмат қилган. П. уйдан ташқарида ёпинилган. П.нинг олд томони тўрсимон чачвон (чиммат; тожикча чашмбанд -кўзтўсар) билан беркитилг...\nПарихон — (форс. - пари воситаси билан даволовчи) — беморларни гўёки пари, жин, руҳлар воситаси билан даволашга уринувчи шахс. П.нинг даъвосига кўра, беморга жин ёки алвасти теккан бўлиб, уларни у ҳайдар ёки қайта тегмаслиги учун кўндирар емиш. Содда одамлар П.ларга назр-ниёз бериб, товуқ, улоқ, қўз...\nПешин — (форс. - пешин, туш пайти) — беш вақт ўқиладиган намознинг бири. 4 ракаат суннат, 4 ракаат фарз ва 2 ракаат суннат ўқилади. П. намози Қуёш қиёмдан оға бошлашидан то аср намозининг бошланғич вақтигача бўлган пайтда адо етилади.\nПир — (форс. - кекса, қари) - сўфийлик анъанасида тариқатларнинг олий раҳнамолари ёки обрўли раҳнамолар. Шунингдек, ҳар бир мурид ўз муршидини ҳам П. деб атаган. Аҳоли орасида "П." тушунчаси авлиё, маълум бир ҳунарнинг асосчиси маъносида ҳам ишлатилади.


Лукашенко ИИВ раҳбарини алмаштирди - zarnews.uz\nБеларусь президенти Александр Лукашенко янги ички ишлар вазири тайинлади. Бу ҳақда Sputnik Беларусь нашри хабар берди.\nМинск шаҳар милицияси раҳбари Иван Кубраков мамлакатнинг янги ички ишлар вазири этиб тайинланди. У Гродно вилоятидаги давлат раҳбари ёрдамчиси лавозимига тайинланган Юрий Караев ўрнини эгаллади.\n29 октябрь куни Александр Лукашенко яна икки нафар ҳудудий ёрдамчи тайинлади. Брест вилояти бўйича инспектор этиб хавфсизлик кенгаши давлат котиби Валерий Вакульчук ва Минск бўйича инспектор этиб ИИВ раҳбари ўринбосари ва жамоат хавфсизлиги милицияси раҳбари Александр Барсуковлар тайинланди.\nДавлат раҳбари уларнинг ваколатлари сезиларли даражада оширилишини маълум қилди.\n“Бўлиб ўтган воқеалар сабабли, учалангиз нафақат хавфли ҳудудларга, балки мамлакатимизнинг ўта масъулиятли ҳудудларига йўл олмоқдасиз. Намойишлар ҳали тугагани йўқ. Биз бу ишлар нима билан якунланишини ҳали билмаймиз”, деган Беларусь президенти.\nТеглар: Беларусь Лукашенко\nЛукашенко янги Конституция билан президентлик лавозимида қолмаслигини маълум қилди


Ўзбекистонда ҳайит намозларига болалар қўйилмади\n17 июл 2018, Тошкент вақти: 00:55\nСўнгги бор янгиланди: август 09, 2013\nЎзбекистон қишлоқларида бу йил ҳам ҳайит намозлари болаларсиз ўқилди. Аксар қишлоқлардаги масжидларда ҳайит намози ўқишга рухсат берилмади. Манбаларимизга кўра, фақат давлат рўйхатидан ўтган масжидлардагина жамоат бўлиб намоз ўқишга рухсат этилган.\n"Тошкент масжидларига намозхонлар сиғмади"\n9 август эрталабки соат 6:00 да Ўзбекистоннинг бош жоме масжиди Ҳастимомда Ийдул-Фитр- Рамазон ҳайити намози жамоат бўлиб ўқилди.\nТошкентнинг Ҳамза туманида яшовчи Абдуқаҳҳор Мусаев эса Ибн Абду Бакир масжидида ҳайит намозини ўқиди.\nАбдуқаҳҳор акага кўра, бу йил масжидга келган намозхонлар сони олдинги йилга нисбатан анча кўп бўлган.\n- Одам жуда кўп бўлди. Ўтган йилгига қараганда кўп. Ўтган йил бунча бўлмаган эди. Мачитга 500 тача сиғади. Кўчалар ҳам тўлди. Кечқурун милиция келиб бекитган кўчаларни. Автобуслар юрадиган катта трасса. Шу ерлар ҳам тўлди. Милиция ҳамма ëқда. Хавфсизликни таъминлаб юришди. Тинч ўтди.\nОзодлик: Болалар киритилдими?\n- Бор, болалар ҳам бор. Ҳайитку бу. Майда болалар эмас-у, шу 14-15 яшар болалар бор, дейди Абдуқаҳҳор ака.\nАбдуқаҳҳор ака билан суҳбатни тўлиқ равишда қуйида тинглашингиз мумкин:\nАбдуқаҳҳор Мусаев билан суҳбат\n"Вилоят масжидларига болалар киритилмади"\nЎзбекистон вилоятларидаги масжидларда ҳам ҳайит намози адо этилди.\nФарғонадаги манбамизга кўра, вилоятда ҳайит намозлари фақат давлат рўйхатидан ўтган масжидлардагина ўқилган. Аксар қишлоқлардаги рўйхатдан ўтмаган масжидларда ҳайит намози ўқишга рухсат берилмаган.\n"Ҳайит куни деярли ҳеч қандай чеклов бўлмади. Фақат ҳайит намозларига вояга етмаган болаларнинг киришига рухсат берилмади", деб хабар қилди фарғоналик манбамиз.\nБу йилги ҳайит ҳам "келин салом"сиз ўтаяпти\nТошкент шаҳри ва вилоятида йиллар давомида урф бўлиб келган келинларнинг “Ҳайит саломи” бу йил ҳам ўтказилмаяпти.\nТошкентдан олинган маълумотга кўра, маҳаллаларда янги тушган келинларнинг\nушбу тадбири нишонланмаган.\nМаҳалла қўмиталари фаолларига кўра, келинларга "Ҳайит салом" ўрнига кино ёки театрга тушиш, дам олиш масканларига бориш тавсия қилинаяпти.\nАнъанага кўра, янги келинлар Рамазон ҳайитида уч кун, Қурбон ҳайитда эса бир кун дастурхон безаб меҳмон кутишар эди. Келинлар маҳалла-куйда яшовчи хотин-қизлар, болалар, қариндошларга "келин салом" қилиб, уларни меҳмон қиларди. Кейинги пайтларда қуда тараф ҳайитда 40 та тоғорада пишириқ юбориш одати ҳам шаклланаётган эди.\nЎтган йилдан бошлаб келинларнинг "Ҳайит саломи"ни ўтказиш тақиқланаяпти.\n9 август Рамазон ҳайитига тўғри келгани учун президент фармони билан дам олиш куни деб эълон қилинган.\nҲайит арафасида 1183 нафар ўзбекистонлик Умра зиёратига бориб келди.\nЎзбекистонда Рамазон ва Қурбон ҳайити 1992 йилдан бошлаб, расман байрам сифатида нишонлаб келинади.


ҚЎШ УСТУНЛИ АЙВОН – Сирдарё вилояти касаба уюшмалари ташкилотлари бирлашмаси Кенгаши\nҚЎШ УСТУНЛИ АЙВОН\n27/05/2016 27/05/2016 sirdaryo\nЯқинда вилоятимизда бўлиб ўтган тадбирларннинг бирида янгиерлик бир оила соҳибаси билан оила мустаҳкамлиги нимага боғлиқлиги ҳақида гаплашиб қолдим. Суҳбатдошимнинг келинларини алқаб гапириши эътиборимни тортди.\nБоймирзаевлар оиласини маҳалласида жуда ҳурмат қилишар, уларни барчага намуна қилиб кўрсатишар экан. Оила соҳибаси Гулнора Боймирзаева Янгиер шаҳар ҳокимлигида масъулиятли вазифада ишлайди. Оила бошлиғи Абдумўмин ака қурилиш касб-ҳунар коллежида бўлим бошлиғи бўлиб ишлар экан. Оила соҳиблари 3 фарзанд – икки ўғил ва бир қизни билимли, меҳнатсевар қилиб вояга етказишибди.\nХонадонга келин тушган. Ўғли Хуршид ва келини Нигора инглиз тили ўқитувчилари. Хуршид Янгиердаги коммунал қурилиш касб –ҳунар коллежида, Нигора эса шаҳардаги 3- умумтьаълим мактабида инглиз тилидан дарс беришади. Икки нафар фарзанди бор. Қизи Севаранинг касби ҳам педагог, бошланғич синф ўқитувчиси. Икки нафар фарзанднинг онаси.\nИккинчи ўғил Дилшод тадбиркорликни танлаган.\nЯқинда халқаро Оила куни муносабати билан бўлиб ўтган бир тадбирда Нигора турмуш ўртоғи билан бирга иштирок этиб, пазандалик( балиқдан таом тайёрлаш) бўйича номинация ғолиби бўлишди. Ана шу тадбир чоғида биз мазкур оила аъзолари билан суҳбатлашдик.\n-Келиним чаққон, пазанда, ширинсўз, оилада ўз ўрни бор, уни қизимдай кўраман, ҳаммамиз аҳил яшаймиз, икки қизалоқ набираларим Муниса ва Наргиза хонадонимиз қувончи, – дейди Гулнора Боймирзаева. – Ўғлим ва келиним ўз касбларини жуда суйишади. Мактабда ва коллежда уларни ҳурмат қилишади. Фарзандларига ҳам инглиз тилини ўргатишмоқда.\nҚайнона ва келинларнинг аҳил яшашлари аввало қайноналарга боғлиқ, деб ўйлайман. Чунки ўзга хонадонда вояга етган қиз бировнинг оиласига келганда худди янги экилган ниҳолдек бўлади. Ниҳолнинг униб-ўсиши учун унга меҳр керак. Шу меҳрни қайнона берса, уни ўз фарзандидек кўрса, авайласа, билмаганини ўргатиб, билганини оширса, тайёрлаган таомларини мақтаб-мақтаб еса, келиннинг ҳам янги оила аъзоларига ҳурмати ошиб бораверади. Агар қайнона унинг ишида камчилик топса астагина ўзига ётиғи билан тушунтирса, келин ҳам буни тўғри қабул қилиб, янги жойга тез кўникади. Акси бўлса, меҳр ва ҳурмат йўқолиб бораверади.\nМен келинимдан хурсандман, ширинсўз, жуда чаққон ва пазанда. Ишдан бўш пайтида турли таомлар, мазали пишириқлар тайёрлайди. Ҳар куни нонуштага бирор тансиқ нарса пишириб, дастурхонга қўймаса кўнгли жойига тушмайди.\nГулнора Боймирзаева Маърифат маҳалласидаги фаол аёллардан бири. 2007 йилдан 2013 йилгача шу маҳалла фуқаролар йиғини раиси вазифасида ишлаб, обрў – эътибор қозонди. Маҳалладошларининг қувончу ташвишларига шерик, ибратли ва хайрли ишларга бош-қош бўлди. Қўни-қўшнилар билан аҳил, тўю тантаналари, қайғули кунларида ҳамнафас бўлади.\nҲар куни ишдан қайтгач, ширин-шакар набираларини бағрига босаркан, барча чарчоқларини унутиб, шундай гўзал ҳаётга, ширин турмушига шукрона айтади. Ўзаро меҳр-оқибат, илиқлик шамчироқ каби хонадонни ёритиб туради.\n← РАНГЛАР ЖИЛОСИ\n1-июнь –Халқаро болаларни ҳимоя қилиш куни олдидан БУХОРОИ ШАРИФГА САЁҲАТ →\nБИЗ БАРЧАМИЗ ОҒА-ИНИМИЗ\n06/04/2018 sirdaryo 0\n06/05/2017 sirdaryo ҲЕЧ КИМ ҲЕЧ НАРСА УНУТИЛМАЙДИda fikr bildirishni o'chirish


Башорат 2019: Далв - Darakchi\nМУНАЖЖИМЛАР БАШОРАТИ 15.01.2019, 15:59\n“Далв”лар учун 2019 йил осон кечмайди. Чунки бу йилда аввалги йилдан қолган муаммоларни ҳал этишга, шунингдек, айрим тўсиқларни енгиб ўтишга тўғри келади. Юлдузлар сизга мулойимроқ бўлишни ва бошқаларга ён босишни ўрганишни тавсия қилишмоқда. Сизга ҳурмат билан қаровчи кишиларга эътиборлироқ бўлинг. Ёзда молиявий аҳволни яхшилашга тўғри келади. Агар дўстлари ёки яқин ҳамкорларига мурожаат қилса, муаммолари тезроқ ўз ечимини топиши мумкин. Даромадни кўпайтириш ва молиявий инқирозга юз тутмаслик учун “Тўнғиз йили”да бир эмас, иккита ишда ишлаш ҳақида ўйлаб кўринг.\n2019 йилда оилавий рўзғор югур-югурлари ҳам кутмоқда. Муаммоларнинг аксарияти фарзандлар ва уларнинг тарбияси билан боғлиқ бўлади. Яқин қариндошларингиз ҳам сизга ёрдам сўраб мурожаат қилишади. Аммо унутманг, нима бўлганда ҳам фақат қўлингиздан келадиган ёрдамни кўрсатишга ваъда беринг. Ундан ортиғига бошқаларни ишонтирманг.\nТабиатан қатъиятли ва журъатлиларни “Ит йили”да барча муаммолар четлаб ўтган эди. “Тўнғиз йили”да ҳам ана шу хислатлар сизни тарк этмаган ҳолда ҳаракат қилинг. Балки “Тўнғиз йили” билан ҳам “тил топишиб оласиз”.\nМуаммолар бошингизга “ёғилиб” келганда, ўзингизни йўқотиб қўйманг. Хом-хаёлларга эмас, реал ҳаётгаасосланиб иш кўринг. Ана шунда ишингиз ўнгидан келиб, даромадингиз ортади, хизмат сафарларига бориш-у, фойдали шартномалар имзолашга ҳам улгурасиз. Ҳатто ғарбий ҳамкорлар билан ҳам келишув имзолашингиз ҳам эҳтимолдан холи эмас. Баҳорда моддий аҳволингиз анчагина яхшиланади. Бироқ май ойига келиб яна муаммолар исканжасига тушиб қоласиз. Рақобатчилар билан курашишга шай туринг.\nТўй қилиш остонасида турганлар 2019 йилда бу режани ҳам амалга оширасиз. Шунинг учун, аввало, уй-жойни кенгайтириш масаласида бош қотиринг. Йўқса, узоқ вақт бу муаммо ўз ечимини тополмай қолиб кетади.\nДекабрь ойида вақтингизни дам олишга сарфлаганингиз маъқул. Ҳордиқ оила аъзолар ва дўстлар даврасида бўлгани яхши.\n“Тўнғиз йили” янги танишувларга бой бўлади. бироқ дўст ва ҳамкор танлашда эҳтиёткорроқ бўлинг.\nШахсий ҳаётда ташаббусни ўз қўлингизга олинг ва ҳиссиётларингизни яширмасликка ҳаракат қилинг. Агар ҳали оила қурмаган бўлсангиз атрофдагиларга фақат ижобий хислатларингизни намоён қилишга ваяхши таассурот қолдиришга интилинг. Биламиз, сиз мустақил бўлишни яхши кўрасиз. Бироқ оила қуриш мустақилликни қўлдан бой бериш дегани эмас! Шу сабабли, 2019 йилда бу масалага жиддийроқ қарасангиз фойдадан холи бўлмайди.\nОилалилар эса ҳаётга янги мазмун киритиш ҳаракатида бўлишлари лозим. Масалан, каттароқ уй харид қилиш ёки уйни таъмирлатиб, ҳовлининг бўш турган жойига янги хона қуриш... Ҳа айтганча, уй-рўзғор анжомларига эҳтиёткорроқ бўлинг.\n“Тўнғиз йили”да қариндошлар билан муносабатларга озгина дарз кетиши мумкин. Бунга турли сабаблар таъсир қилади. Агар ўзингизни назорат қила олмасангиз, тушунмовчиликлар янада жиддий тус олади. Муаммоларга тўғри ечим — оила аъзоларини нималар биландир қизиқтириш. Масалан, катта байрам уюштириш ёки тоғда дам олиш бу масалада ёрдам беради.\n“Тўнғиз йили”да саломатликларига қайғурмасалар ҳам бўлаверади. Бироқ парҳезга амал қилиш, семириб кетмаслик жуда муҳим.Фақат парҳез тутаман, дея биргина мева ва сабзавотлар билан чекланиб қолмай, таомномани ранг-баранг қилинг. Гўшт ва балиқ маҳсулотларига ҳам эътибор қаратинг.\n2019 йилда тез-тез сокин мусиқа остидамушакларни бўшаштириб, енгиллашишни маслаҳат берамиз. Сузиш ва очиқ ҳавода сайр қилиш ҳам сиз учун жуда фойдали. Ёзда эса албатта чиниқтирувчи муолажаларни амалга оширишингиз лозим. Зарарли одатларингиздан ҳам воз кечинг. Акс ҳолда соғлиғингизга путур етади. Чунки “Тўнғиз йили” зарарли одатларни хушламайди.\nШамоллаш, йўтал, бурун битиши безовта қилса дори-дармон ўрнига халқ табобати усулларидан фойдаланиб даволанинг. Бу борада яқинларингиз, буви ва буваларингиздан маслаҳат сўранг.\nИммун тизимингизни мустаҳкамлаб боришни ҳамда доимий тиббий кўрикдан ўтишни ҳам унутманг.\n2019 йилда юлдузлар хотиржамлик билан ва чин кўнгилдан меҳнат қилишни маслаҳат беришмоқда. “Тўнғиз йили”да сизни рақобатчилар чўчита олмайди. Йил бошида ўтган йилдан қолган қарзларни тўлаб бўласиз ва баҳорга келиб молиявий аҳволингизни ўнглайсиз. Янги кредит олишга шошилманг. Ана шунда “Тўнғиз йили” сизни қўллаб-қувватлайди. 2019 йилда янги иш бошлаш, тадбиркорликни йўлга қўйиш ва истиқболли ишларга бош қўшиш каби имкониятларингиз бор.\nЮлдузлар июнь-июль ойларида кутилмаган даромадни қўлга киритишингизни башорат қилишмоқда. Бироқ бу борада эҳтиёткорроқ бўлинг. Маблағнинг ўз-ўзидан келиши ҳам бир синов. Миллионларни қўлга киритсангиз ҳам, зеб-зийнат ҳамда кўчмас мулкка уларни ишлатманг. Яхшиси ушбу пулларни кейинчалик фойдалироқ лойиҳаларни йўлга қўйиш учун олиб қўйган маъқул. Яқинларингиз ёрдам сўраб келишса, имкон қадар яхшилик қилинг.\nБаъзи тадбиркорлар учун йилнинг иккинчи ярми омадли келади. Улар жуда фойдали келишувни имзолашга муваффақ бўладилар. Натижада даромадлари кўпайиб, таниқлилар қаторига қўшиладилар. Аммо бундай вазиятда ўзингизни кўз-кўз қилишдан қочинг, акс ҳолда ҳасадгўйлар тузоғига илиниб қоласиз. Омад кулиб боққан чоғда ушбу қийинчиликларни енгиб ўтишда сизга кўмак берган инсонларга миннатдорчилик билдириб қўйишни ҳам унутманг.\nДўстона муносабатларни қадрловчи аёллар атрофдагиларга жуда самимий жавоб қайтаришади. Ёлғон ва нотабиий муносабатларни хушламайдилар. Рақобатчиларга қарши бориш ўрнига, улар билан ҳам дўстона муносабатда бўлиб, вазиятга дарров кўникадилар.\n“Тўнғиз йили”да ижодий парвозлар ҳам кутилмоқда. Ишда ҳам бахт қуши елкангизга қўниши тайин. Бироқ синов муддатидан ижобий натижалар билан ўтиб олишингизга тўғри келади. Уятчанлик ва сиполикни четга суриб, ғайратлироқ ва шиддатлироқ бўлишга ҳаракат қилинг. Агар яхши натижаларга эришишни истасангиз сардорлик учун ҳаққоний кураш олиб боринг. Омад сари олиб борувчи йўлда ишни пухта ва ўз вақтида бажаришингиз, бой таассурот, зийраклигингиз қўл келади.\n2019 йилда баъзи “Далв”лар жамият қонун-қоидалари билан келишиб иш кўришларига тўғри келади. Оилада турмуш ўртоқларининг фикрлари билан ўртоқлашиб иш кўрсалар, тотувлик йўқолмайди. Масъулиятли ва кўнгли очиқлар атрофдагилар билан тезда тил топишиб кетадилар. Аммо баъзида ўзига бўлган ишонч ва эгоизм устунлик қилади. Бундай вазиятда эгоцентризмни худбинлик билан алмаштириб қўйманг. Оилада рашк ва тушунмовчиликларга ҳам ўрин йўқ. Бола тарбиясида алоҳида эътиборли бўлинг.\nЯнвардан апрелга қадар кўпгина муаммолар пайдо бўлади.Бу нафақат ишдаги тушунмовчиликлар, балки оиладаги низолар ҳамдир. Баҳорга келиб вазият салгина енгиллашади, бироқ эҳтиёткорликни унутманг. Ишда хатоларга йўл қўймаслик учун масъулиятлироқ бўлишга ҳаракат қилинг.


Мисрда Араб давлатлар Лигаси Ямандаги вазиятни муҳокама қилади\n30 ноябр 2020, Тошкент вақти: 03:42\nБугун Мисрда ўтадиган Араб давлатлари Лигаси саммитида Ямандаги сиёсий инқироз ва зўравонликлар масаласи муҳокама қилинади.\nЯмандаги зўравонликлар ўтган йили Эрон томонидан қўллаб-қувватланиши айтиладиган исёнчи шиаларнинг Хутий гуруҳи жангарилари пойтахт Санони босиб олганидан сўнг бошланиб кетган эди. Яманнинг амалдаги президенти Абд Раббуҳ Мансур Ҳади 26 март куни мамлакатни тарк этиб, денгиз орқали Саудия Арабистонига қочишга мажбур бўлган.\nСаудия Арабистони ва унинг Форс кўрфазидаги иттифоқчилари Ямандаги Хутий гуруҳи истеҳкомларини икки кундан бери бомбардимон қилмоқда. АҚШ президенти Барак Обама Саудия қироли Салмон билан 27 март куни телефон орақли суҳбатлашиб, иттифоқчи давлатларнинг Ямандаги ҳаракатларини қўллаб-қувватлашини билдирди.\nАраб давлатлари Лигаси саммити Мисрда икки кун давом этади. Мазкур саммитда БМТ Бош котиби Бан Ки Мун ҳам иштирок этади.